qundao/data-zh-poetry huggingface dataset:
蝶恋花
作者：王庭圭
朝代：宋

月落灯残人散后。忽到尊前，但觉眉儿皱。数日不来如许瘦。裙腰减尽君知否。公子风流应自有。占断春光，肯落谁人手。已是许多时做就。重教舞彻双罗袖。罨画楼中人已醉。别院微闻，笑语帘垂地。催唤倾城香雾起。翠帷双卷春风里。妆样尖新歌妙丽。满酌金尊，不信人憔悴。饥客眼寒谁管你。主人见惯浑闲事。
衡岳铨德观作
作者：王庭圭
朝代：宋

峰头乌帽翠云裘，三百年来无此流。馀论更容平子否，犹胜湛辈岘山游。碧玉峰前云满径，赤栏桥畔柳参天。长廊静夜松风起，写得馀声入响泉。
衡岳铨德观作·其一
作者：王庭圭
朝代：宋

峰头乌帽翠云裘，三百年来无此流。馀论更容平子否，犹胜湛辈岘山游。
衡岳铨德观作·其二
作者：王庭圭
朝代：宋

碧玉峰前云满径，赤栏桥畔柳参天。长廊静夜松风起，写得馀声入响泉。
西园探梅三首
作者：王庭圭
朝代：宋

俯窥溪影忽横斜，仰看寒梅已放花。未觉东风吹水面，早惊春色到天涯。年时肌骨瘦如许，日暮烟云薄不遮。折得一枝归静院，夜深玉颊照窗纱。东阁官梅未有诗，竹林斜出两三枝。临风玉面如相识，残雪江头想更奇。立尽小桥溪上影，谁将清调笛中吹。犯寒倾倒先春色，万木寒凝冻不知。一株斜压半檐茅，索笑谁堪著句嘲。风度暗香浮远水，枝回嫩绿到新梢。冰生处子精神外，玉立天涯雪月交。吟处不须歌酒涴，柴门谁许野僧敲。
西园探梅三首·其三
作者：王庭圭
朝代：宋

一株斜压半檐茅，索笑谁堪著句嘲。风度暗香浮远水，枝回嫩绿到新梢。冰生处子精神外，玉立天涯雪月交。吟处不须歌酒涴，柴门谁许野僧敲。
观兢渡次壁间绝句四首
作者：王庭圭
朝代：宋

共坐南窗待月明，云间忽见大江横。钓鱼船上谁家笛，吹出骚人万古情。红旗画鼓照江明，两岸争看万目横。夺得锦标谁助喜，呼声动地见真情。昔年买酒论文地，回雁峰前雁阵横。白首相逢夜郎道，不因生死见交情。心如止水贮空明，还似虚舟尽日横。妙语忽然穿月胁，笔端那有俗间情。
观徐明叔画湘西磨崖图
作者：王庭圭
朝代：宋

衡山高出北斗边，九疑苍梧相属联。群峰环走如却立，山脚插入潇湘川。朱陵渺邈迷处所，白鹤喷薄飞流泉。坐看徐郎拂绢素，尽驱山岳置眼前。徐郎岂是真画手，酒酣游戏乃其天。巴陵洞庭连浦溆，鲸鲵蟠穴为贼渊。诏谓将军出旗鼓，楼船蹴踏惊浪喧。欃枪夜落照湖水，雕弓十万犹控弦。湘西古寺最奇绝，丹崖翠壁开何年。况公文章善叙事，大字怪伟宜镵镌。中书异时观落笔，因烦吮墨图凌烟。孟公韩公毛发动，腰靫大羽冠进贤。他年中兴事可考，公名亦与兹山传。
观李氏画
作者：王庭圭
朝代：宋

壁间冥冥云塞川，细看幻出江湖天。寒鸦雪压冻不喧，沙尾忽有潇湘烟。黄芦碧草雁初下，画此千金不当价。为君觅纸一题诗，诗不能工且观画。
观骆元直经进江南形势图
作者：王庭圭
朝代：宋

异时汉网疏天讨，胡儿马齧江南草。石头重戍岂无兵，将军不识丹阳道。至今战骨埋秋霜，伤心不忍问耆老。龙蟠虎踞昔何雄，赤壁濡须在眼中。浔阳江水射蛟处，旌旗拂天来向东。艨艟塞川不敢下，昔人曾此破曹公。横江九道波翻屋，试请轻兵渡淮曲。夜入长安人不知，应见画图心已熟。他日将军按此图，鼓行如西如破竹。
访清首座观蔷薇二首
作者：王庭圭
朝代：宋

红玉蕊攒青玉枝，群芳净尽独开时。只应天女回轩晚，散得天花满竹篱。花开花落春何在，宴坐高僧总不知。空色难谩禅伯眼，蔷薇应待老夫诗。
访清首座观蔷薇二首·其一
作者：王庭圭
朝代：宋

红玉蕊攒青玉枝，群芳净尽独开时。只应天女回轩晚，散得天花满竹篱。
读唐遗录六绝 其二 李愚刘朐同传
作者：王庭圭
朝代：宋

两公罢相由诸吏，提印驩呼颇自誇。因谓我曹当快活，月华门外听宣麻。
读唐遗录六绝·梁祖纪
作者：王庭圭
朝代：宋

深宫三鼓夜方分，梁祖唯知虑太原。错料诸儿非彼敌，斩关还入万春门。两公罢相由诸吏，提印驩呼颇自誇。因谓我曹当快活，月华门外听宣麻。万炬千釭照一城，彩舟犹听棹歌声。铁车空驾黎阳石，岂悟碑来祸已成。劳役三年成巨舰，出师未战失江陵。不知雷满和州载，始悟齐山截海名。入阁趋班最后时，崇元御史合弹之。如何进奉二十万，便逐台中乞索儿。大帝四朝咸败事，惟君卖国作功臣。平生自谓痴顽老，晚节仍为谬语人。
读晋史偶书
作者：王庭圭
朝代：宋

夷甫清谈万事虚，阮宣亹亹定何如。䱥鱼虾鲊方乘献，豆粥萍齑立可须。柱石莫倾人栋宇，纤儿撞坏好家居。扬州丧败将谁咎，犹自空中咄咄书。
谒魏彦成郎中
作者：王庭圭
朝代：宋

病夫投老入城闉，到处逢人说使君。岂料骑驴冲大尹，政须扛鼎识奇文。池生春草何曾梦，枫落吴江误所闻。更愿兼收湖海士，当令冀北马空群。
谢同年赵季成通判见访
作者：王庭圭
朝代：宋

一梦惊回四十年，升平楼下听胪传。共攀玉兔月中桂，认得铜驼陌上仙。忽遇旗旄行县邑，先驱貔虎访林泉。王孙自是经纶手，容我沧江卧钓船。
谢向提刑见访
作者：王庭圭
朝代：宋

夜郎逐客遇生还，秘阁老翁来扣关。坐听犀挥妙言语，惭非櫑具伟衣冠。高名业已照六合，贱子穷当隐半山。陆纳家风元冷澹，口将茶果荐杯盘。渡湘千里忆分携，因诵痴儿不了诗。送我出门还作恶，今朝会面岂前期。乐天独往青山日，裴相闲居绿野时。从此功名恐相逼，伊山安得久栖迟。
谢张东言
作者：王庭圭
朝代：宋

忽见蛟蛇绕壁蟠，归时星斗已阑干。山童不识回鸾字，误认题门作凤看。
谢张钦夫机宜惠灵寿杖
作者：王庭圭
朝代：宋

九疑连绵青未了，郴江擘出蛟龙吼。雷公霹雳搜岩幽，化为郁律黄蛇走。飞电迸火出奇节，黄蛇走立僵如铁。携看玉女洗头盆，拄上九疑探禹穴。莫挑马箠渡黄河，莫扣天门阍者诃。但挂百钱时一醉，从教风雨湿渔蓑。青钱学士年方少，年少羞为老人调。即看飞步上蓬瀛，别有青藜夜相照。
谢彭仲宽惠小茶磨并仙茅二首
作者：王庭圭
朝代：宋

踏梯割得紫云归，琢就双轮半尺围。晴日午窗新睡起，掌中轻转雪花飞。梦具白鸡犹不死，胸吞赤凤得长生。向来未识仙茅草，误向松根采茯苓。
谢直夫乘小舟访予于横山堂兼惠佳篇奉次元韵
作者：王庭圭
朝代：宋

谢公雅量含丘壑，夙有江湖万里情。乃肯屈身登野艇，更容著帽进书生。诗成绝壁烟霞动，雨过晚云楼阁明。句法谁堪敌康乐，毫端应挟雪霜清。
谢魏彦成知郡寄惠漂布
作者：王庭圭
朝代：宋

江南渡头浣纱女，年年舟上织白苧。织成还自漂江沙，女手纤纤白于布。水边时有钓渔人，何异淮阴漂轻絮。一饭能识韩将军，不负平生名漂母。州西寒士衣百结，太守怜渠心甚切。为作絺衣倒接篱，炎官火伞方张设。恨无青丝白玉鞭，醉骑白马踏江月。谁知南国任公子，留待深冬禦霜雪。
贺郡守生辰二首
作者：王庭圭
朝代：宋

月丽重离日正明，星精磅礴应时生。诗成五字今无敌，赋压三都世有声。殿阁微凉风乍起，门庭当昼雀争鸣。拟将间气为公寿，编入中兴颂太平。鹊印铜钩几世传，门中人物自超然。高文大笔无双誉，紫府丹台第一仙。会见黄眉三洗骨，谩劳青史再编年。西林恐未容归隐，将有追锋下九天。
贺郡守生辰二首·其二
作者：王庭圭
朝代：宋

鹊印铜钩几世传，门中人物自超然。高文大笔无双誉，紫府丹台第一仙。会见黄眉三洗骨，谩劳青史再编年。西林恐未容归隐，将有追锋下九天。
资深堂
作者：王庭圭
朝代：宋

至深无象本强名，不可言传著耳听。克己独称回好学，问诗唯有鲤趋庭。会须绝倒闻谈道，更看鼎来能说经。欲造渊源应此得，百川终使贯沧溟。
赠写真刘琮
作者：王庭圭
朝代：宋

会写峨眉玉局真，远看前辈画麒麟。此翁此画不常有，宜并银钩绝世珍。布袜青鞋倚瘦松，我生骨相真生穷。烦君画著渔船上，刺入卢江烟雨中。画作萧然物外身，笔端如此有风神。蹇骑破帽江南岸，不是寻常行路人。
赠写真刘琮·其一
作者：王庭圭
朝代：宋

会写峨眉玉局真，远看前辈画麒麟。此翁此画不常有，宜并银钩绝世珍。
赠写真刘琮·其二
作者：王庭圭
朝代：宋

布袜青鞋倚瘦松，我生骨相真生穷。烦君画著渔船上，刺入卢江烟雨中。
赠写真徐涛
作者：王庭圭
朝代：宋

徐生画人不画鬼，点目加毛必佳士。迩来下笔更逼真，勿论山僧及童子。会貌诗人孟浩然，便觉灞桥风雪起。如今傥欲画卢溪，一庵宜著深岩里。
赠写真胡生二绝句
作者：王庭圭
朝代：宋

欲貌卢溪真面目，非儒非佛亦非仙。莫将踏碓卢行者，唤作骑驴孟浩然。误著儒衣到骨穷，儿童拍手笑衰翁。钓鱼艇子今无恙，置我五湖烟雨中。
赠写真胡生二绝句·其二
作者：王庭圭
朝代：宋

误著儒衣到骨穷，儿童拍手笑衰翁。钓鱼艇子今无恙，置我五湖烟雨中。
赠刘亚稷
作者：王庭圭
朝代：宋

君家大父当元祐，赋压乡闾在人口。子今二十能缀文，已观落笔蛟蛇走。蓝田出玉果不非，岂知剖蚌得珠玑。乃翁高材卧林壑，眼中有此光陆离。炯然见子侍公侧，鹓雏翠倚碧梧枝。尝闻鹓雏之生破卵出，五色即欲摩天飞。陆机少年作文赋，河东小凤才亦奇。自古有英物，秀发皆如斯。我谓鹓雏排风整毛质，剪拂始光辉。尚须啄琅玕之实，饮瑶海之池。然后巢阿阁，集赤墀。赤墀阿阁无凡栖，期子当呼凤来归。
赠刘允升
作者：王庭圭
朝代：宋

我家神螺峰，与子邻井闬。闻名初识面，逸气起天半。坐久语翻澜，诗文星斗烂。刺口论世事，极能原治乱。洗我冰雪怀，韵出眉宇灿。遂于交游内，得此一好汉。自言长沙来，幕府天下冠。相公秉旄钺，英僚照藩翰。辟书欲交飞，置我在门馆。事系国轻重，忽逐云雨散。请君企踵待，势若马脱绊。他年恐未免，成此奇一段。
赠别僧绍存
作者：王庭圭
朝代：宋

住山骨相无人识，何处头陀忽扣关。第一座中闻謦欬，已知输却大沩山。踢倒净瓶呼木？，华林已坐一生穷。却教一座沩山主，都在头陀相法中。
赠别僧绍存·其二
作者：王庭圭
朝代：宋

踢倒净瓶呼木？，华林已坐一生穷。却教一座沩山主，都在头陀相法中。
赠别僧绍存·其二
作者：王庭圭
朝代：宋
体裁：七言绝句

踢倒净瓶呼木�，华林已坐一生穷。却教一座沩山主，都在头陀相法中。
赠别陈君授
作者：王庭圭
朝代：宋

十载投荒坐献书，忽逢飞诏下荆巫。归来好上升平颂，已死奸谀不足诛。雷雨沅湘振滞冤，皇恩普出九重天。乞儿犹恋权门火，应谓死灰能复燃。
赠别陈君授·其一
作者：王庭圭
朝代：宋

十载投荒坐献书，忽逢飞诏下荆巫。归来好上升平颂，已死奸谀不足诛。
赠别陈君授·其二
作者：王庭圭
朝代：宋

雷雨沅湘振滞冤，皇恩普出九重天。乞儿犹恋权门火，应谓死灰能复燃。
赠宜春笔工
作者：王庭圭
朝代：宋

宜城一变宣城样，入手便如锥画沙。但喜中书头未秃，不妨诗老梦生花。
赠度门僧
作者：王庭圭
朝代：宋

眨起眉毛钟已成，不容著手勒钟铭。一铺岭上新功德，只欠将来点眼睛。半夜钟声殷寺廊，吹螺打鼓助铮鏦。不妨白日开门睡，更遣阇梨饭后撞。
赠度门僧·其一
作者：王庭圭
朝代：宋

眨起眉毛钟已成，不容著手勒钟铭。一铺岭上新功德，只欠将来点眼睛。
赠忠襄公二孙
作者：王庭圭
朝代：宋

乃翁精忠贯日月，一门挺秀俱琅玕。丹山飞来两雏凤，碧梧翠竹皆停鸾。武陵溪边忽相遇，口角流涎诵诗句。卢溪摩顶欲作语，他日云霄还记否。
赠曦上人二绝句
作者：王庭圭
朝代：宋

学诗真似学参禅，水在瓶中月在天。夜半鸣钟惊大众，斩新得句忽成篇。寺倚村南涧水开，终年行脚看山回。卢仝欲洗尘埃渴，入寺却愁曦未来。
赠曦上人二绝句·其二
作者：王庭圭
朝代：宋

寺倚村南涧水开，终年行脚看山回。卢仝欲洗尘埃渴，入寺却愁曦未来。
赠相士
作者：王庭圭
朝代：宋

富贵本非吾辈事，老来宁复问穷通。馀龄几许君知否，愿作升平一老翁。
赠筠州司户施文叔二绝句
作者：王庭圭
朝代：宋

高轩过我不停轮，风袂飘如出岭云。渭北江东无尽意，何时重得细论文。村巷尽无车马尘，君来笑语动比邻。儿童惊问此何客，亹亹清言来逼人。
赠罗道人
作者：王庭圭
朝代：宋

道人渴饮石缝浆，须髯墨黑两颊光。或云公是伯休那，又疑楚有接舆狂。倒骑白鹿渡湘水，独识老翁跳玉堂。他年卖药长安市，乞我仙人不死方。
赠胡绍立
作者：王庭圭
朝代：宋

忆昔乌蛮绝塞亭，巴娘歌罢月三更。重寻湘水江边路，又见萧滩榜上名。此去飞腾对天陛，不应憔悴困书生。将军三战成功后，未数焚舟老孟明。
赠蒋山僧
作者：王庭圭
朝代：宋

云阳秀湘南，祖刹隐林峤。曾出老古锥，今尚有馀貌。神驹过江来，羁靮不受敲。潮音震海湖，乞食遍蛮徼。遣子寻故岑，飞锡出泥淖。端能破悭贪，亦须硬觜爪。定林枕双溪，门前风水闹。一派绕钟山，归时可自照。
赠蜀僧妙高
作者：王庭圭
朝代：宋

峨眉山头古时月，浮云捲尽尘埃灭。曾随僧宴入中京，光照九天开玉阙。山月如今亦送君，影落洞庭波底彻。此时看月忆峨眉，山色湖光两奇绝。明月随君却复东，千里相思共吴越。问言古月与今月，水鸟风林尽能说。溪边惜别重吟哦，顾我无才奈若何。他日长安逢李白，再乞峨眉山月歌。
赠蜀僧无观
作者：王庭圭
朝代：宋

师出峨眉西极天，万里一衲双行缠。朝游名山暮沧海，不著脚踏诸方禅。眼中自有识人物，行尽江南山水窟。紫云深处有神仙，高马达官无此骨。溪头惜别强吟哦，顾我无才奈若何。他日长安逢李白，为乞峨眉山月歌。
赠行者悟本
作者：王庭圭
朝代：宋

出家未踏曹溪碓，且打吟峰寺里钟。寺有高僧善哮吼，莫将一物蕴心胸。
赠高伯强
作者：王庭圭
朝代：宋

高郎读书有何好，如鱼蠹书终日哨。爨烟不属长苦饥，行吟安得追风骠。群公顿网加罗搜，未肯放子出一头。先生上堂应劳苦，向来白璧何时酬。
赠齐轩仲素老
作者：王庭圭
朝代：宋

秀岭明东城，飞翠横空断。烟霞互灭没，爽气浮清旦。旁连仙人居，楼殿出天半。金龙蟠绣柱，银榜开琳馆。齐轩面青葱，下瞰绿筱岸。我尝醉其上，讴吟杂悲叹。一时贤士夫，车马共游款。当年二学士，落笔泻银汉。曾赋齐轩诗，字字星斗烂。事逐云雨空，鬼录尚可按。重来兵火馀，触目自悽惋。唯有轩前山，秀色还旧观。晓猿惊未已，归袂何必挽。胡为走尘埃，废此奇一段。山灵亦可畏，移文定嘲玩。
赵逢源今春当赴省试以事失期乃督钱纲往行在且欲观母后回銮之庆作诗速其行
作者：王庭圭
朝代：宋

去年秣马望行宫，飘然气若摩霄鸿。不学提携百金剑，不倚能弯两石弓。徒誇读书饱藜苋，笔阵欲敌千人锋。要登月窟取官职，不使官出兜鍪中。丈夫功名自有日，春闱已过落花风。今当献计随群吏，到时万井欢声沸。慈宁殿前催趁班，看君入贺鸣靴鼻。
辰州马观察送酒二首
作者：王庭圭
朝代：宋

壶头直下开边郡，勋业谁如马伏波。还见远孙持汉节，坐令千骑拥雕戈。倒尽邻翁老瓦缸，使君忽送玉为浆。昌黎对月无诗酒，绝句聊酬马侍郎。
迁善斋铭
作者：王庭圭
朝代：宋

击石出火，鼓钟得声。不鼓不击，寂无声形。人之有善，物中最灵。揉以学问，其识乃明。跛鳖千里，六骥不行。玉不加琢，器何由成。吾观成叔，挺挺有立。学有渊源，家声赫熠。深山大泽，龙蛇蟠蛰。实无所迁，假迁而入。犹天之升，不落阶级。参辰殊途，追莫能及。
过刘美中新居
作者：王庭圭
朝代：宋

乱碧峰头水拍堤，白沙寒竹净柴扉。晨光破雾千山出，绝壁盘云一雁飞。窗外烟霞舒锦绮，坐中谈笑落珠玑。江边野老逢人说，待看追锋入翠微。
过萧泷庙
作者：王庭圭
朝代：宋

泷江欲度虹为桥，泷涛舂击蛟鱼跳。泷头有庙非一朝，泷民犹传神姓萧。殿脚插入白鹭腰，青原舞翠挹岧峣。朱甍日出烟雾消，碧瓦不动磨青瑶。忽然飞电掣紫霄，天为借怒生奇飙。游龙挥雨洗泬寥，桂花堕落香云飘。百年古木号鼍能，击鼓变化鸾吹箫。官艘贾舶胆欲焦，庙前泊橹不敢摇。楚词跪奠设浆椒，泷之灵兮或可招。
还刘秀才文卷
作者：王庭圭
朝代：宋

君家迩来妙人物，叔父风流更超绝。中兴天子搜群材，龙虎同年收羯末。我识君家铁面公，当年作赋声摩空。君今祖袭乃复尔，自出机杼成家风。惠我新编盈大轴，武库五兵森在目。纵横璀璨不知名，玄圃昆山皆积玉。文章磨治欲无瑕，要如春风开百花。笔端著力觑天巧，自我秀发成嘉葩。
送乐秀才归新淦
作者：王庭圭
朝代：宋

夜雨涨新碧，晓舟摇古堤。帆从金水落，家在日梁西。万竹绕茅屋，千峰隔钓溪。探囊能起死，门外想成蹊。
送任子严江西运干
作者：王庭圭
朝代：宋

正坐惩羹吹冷齑，送君那复有新诗。明朝便恐隔千里，抱病何由把一卮。西蜀文章自家法，江南烟雨上楼时。东湖滕阁多佳兴，落笔端能寄所思。
送元上人游仰山归泐潭
作者：王庭圭
朝代：宋

两刹崚嶒隐翠岑，却担拄杖出烟林。来时饱吃东禅饭，归去泥添古佛金。绝岭松篁青玉瘦，上方渔鼓白云深。是中不可著言句，且听半山鸾凤音。
送刘义夫宰祁阳
作者：王庭圭
朝代：宋

浯溪寒翠拖碧玉，石崖硉矹凌苍霞。次山奇文走霹雳，颜老健笔蟠蛟蛇。凛如诮杞叱希烈，至今杰立天之涯。公于其间宰民社，切勿但取文辞誇。当用忠壮出奇节，县妖破胆莫敢哗。官舟连樯泊溪口，符移星火如撒沙。旧闻俗苦吏嚣恶，端能病政使不嘉。先声入境若元气，顾见槎蘖皆萌芽。溪中古月溪上石，照公清德无纤瑕。溪流不尽石不老，佳名万古磨不窊。
送刘熙载赴省试
作者：王庭圭
朝代：宋

江南山欲穷，地与荆楚错。君生于其间，秀气郁磅礴。文章变骫骳，声名久渹硞。至于吐言谈，风味亦不恶。如何生寒窘，诗书对藜藿。天网罗英材，搜猎遍丛薄。君材万人敌，百鸟避一鹗。忽从布袖中，盈编出新作。奇怪惊我前，雷电杂风雹。行当试殿陛，宏文要追琢。同游三数公，词艺俱赡博。上方集多士，谋欲取京洛。径须陈治安，端不谈冗龊。致身青云上，去天才一握。早寄山中人，庶以慰寂寞。
送刘美中舍人赴漳州二首
作者：王庭圭
朝代：宋

一麾初出银台路，手把漳南玉兽符。闾里高门容驷马，旗旄夹道拥前驱。两科名姓惊天地，西掖文章似典谟。诗卷从教传海贾，钓竿未肯拂珊瑚。漳浦城高南斗边，朱旗遥拂紫薇躔。远民初识玉皇吏，属邑行瞻刺史天。此日分携云际寺，老僧留酌石间泉。祝公名宦何时了，了却归来作地仙。
送别葛德济
作者：王庭圭
朝代：宋

朔风飞雨未成晴，脱叶打窗鸡欲鸣。此处沾襟话离别，向来倾盖识平生。尚期挥麈坚谈垒，不必攻愁用酒兵。北阙上书无计策，谁能穿履雪中行。
送叙浦令宋元老总干
作者：王庭圭
朝代：宋

轺车昔参使者驺，万里粟帛咸括搜。荆蛮小县天一陬，却来执板拜督邮。督邮偃蹇聊复尔，鹤书夜逐秋风起。峨冠端恐立螭头，汗脚行当踏龙尾。公家有儿才毁齿，背诵六经如泻水。九重天子念勤劳，令试礼部收英髦。愿作文章惊四海，他年一钓连六鳌。但知工部好骥子，勿怪将军寻凤毛。
送同年赵季成知武冈军
作者：王庭圭
朝代：宋

收科同日上蓬瀛，独我胡为憔悴生。晚节见君乘五马，前驱夹道拥千兵。行间峒窟烟霞静，卧听边城鼓角声。入境旌旗应动色，更看蛮户带刀迎。
送同年赵季成赴行在
作者：王庭圭
朝代：宋

系船杨柳晓莺边，冠盖如云欲塞川。闻道今开丞相府，昔年同是广寒仙。不须左右为公地，便恐吹嘘送上天。千载一时真庆遇，会看钧力转陶甄。
送向主簿
作者：王庭圭
朝代：宋

枥马志万里，棘鸾才一飞。荐书闻帝里，綵服过庭闱。野渡生春草，林花弄晚晖。君家芸阁老，应问我何归。
送向宣卿往衡山兼寄胡康侯侍讲
作者：王庭圭
朝代：宋

海内甲马未尽休，豪英为时当出谋。天生奇才必有用，何乃相率居岩幽。胡公人品今第一，汗漫久作朱陵游。朱陵窟宅倚苍翠，此公招隐安可留。九庙今谁起颓压，四方正尔烦诛求。我闻昔时元刺史，舂陵地分天子忧。少陵作诗颂其事，至今人传元道州。公为道州绩尤伟，谁为再作舂陵讴。孤城疲卒捍狂贼，高论力诋庸儿羞。安得如公数十辈，参错天下为邦侯。京洛腥膻不难扫，潢池寇孽不难收。愿公早请尚方剑，先斩佞臣张禹头。
送向宣卿赴朱相公参议
作者：王庭圭
朝代：宋

旄头彗天天狗堕，一日中原作奇祸。金竿突绕都城光，铁马横嘶御街过。迩来十年不解兵，盗贼军书急星火。将军藩身养胁疽，帝命相公期必破。指挥貔虎下天来，奋臂一呼皆袒左。相公元是帝股肱，提师辟士收豪英。君才累试当剧郡，群凶落胆知威名。麾下传闻有飞将，一箭曾射欃枪星。公谋岂止当十万，要挽天河洗甲兵。君不见河阳军乌重胤，参谋初拔温处士。遂令冀北马群空，石洪亦自河南至。又不见裴晋公取淮西，幕下正用韩退之。乃能夜缚吴元济，至今留得平淮碑。如今相公开幕府，岂减乌公与裴度。席卷江湖波浪清，貂鼎勋庸归自取。
送吴叔举主簿往清江受纳秋苗
作者：王庭圭
朝代：宋

田头作谷催入场，一半白著输官仓。庐江主簿喜怀檄，放船椎鼓开帆樯。萧滩老农公事毕，夹道欢呼罗酒浆。笑言归去唤妻子，今年租米两平量。
送周觉民兼简湘西故人
作者：王庭圭
朝代：宋

苍山冻云垂欲雪，风吹客衣冷如铁。忽乘狂醉夜敲门，不畏苦寒来访别。时朝骑马雪中归，何处皱眉吟雪诗。若见湘西旧同舍，为余倾廪说相思。
送周解元赴岳侯军二绝句
作者：王庭圭
朝代：宋

将军欲办斩楼兰，子欲从之路匪艰。十万奇才并剑客，会看谈笑定天山。书生投笔未封侯，拔剑聊为万里游。燕颔果能飞食肉，要令豹尾出兜鍪。
送安成知县周子发
作者：王庭圭
朝代：宋

安成斗绝吴楚东，妖氛未息仍岁凶。公当是时宰斯邑，眼底日厌旌旗红。胡儿初寇中原地，驿骑符移星火至。众方敲捶立威名，公能使民歌恺悌。公家人物自魁雄，弟兄蹀躞骑青骢。端能经世任国事，同时献纳蓬莱宫。绣衣持斧今无对，虎节麟符照湖海。行看三凤接云飞，共济艰危熙帝载。
送客
作者：王庭圭
朝代：宋

东门杨柳陌，车骑散林坰。草绿古今道，马嘶长短亭。人归天北阙，光动斗南星。送客何年了，春蘋又满汀。
送彭士贵
作者：王庭圭
朝代：宋

诏谓将军急击戎，连营已列汉旗红。须君磨盾作露布，破阵谁先第一功。大将威名震九州，毛锥何补剑鎗头。但歌出塞从军乐，莫笑居乡马少游。
送彭秀才赴国学试
作者：王庭圭
朝代：宋

君厌江南卑薄乡，担簦万里趋虞庠。虞庠黉舍中天起，上游英俊如堵墙。子欲战艺于其场，亦须旗鼓能相当。但得同升博士堂，看取官职如驱羊。
送李成叔归峡江兼简萧懋德
作者：王庭圭
朝代：宋

平生未见嵇中散，野鹤轩昂识季昆。江表今无耆旧在，中郎尚有典刑存。螺川汗炙书千卷，玉涧船归酒一樽。独羡冰清萧处士，通家能入李膺门。
送杨彦昭往湖南谒陈梦肇运使
作者：王庭圭
朝代：宋

结客少年日，同游碧水边。今持绣衣斧，就觅孝廉船。湖阔惊千里，云开有一天。莫嗟清绝地，不异泛红莲。
送欧阳广明游仰山兼简慈书记二首
作者：王庭圭
朝代：宋

士穷不作儒生酸，岁晚聊为物外观。行脚僧从幽径出，集云峰倚半天寒。且携几緉登山屐，胜走高门坐马鞍。君见堂西旧书记，试求开阁看金襕。不畏霜风射眼酸，要登峰顶作奇观。连天野水微生绿，隔岸官梅已破寒。试共嵇康寻石髓，要随杜老逐金鞍。归来山鸟迎人闹，应是怪君犹布襕。
送王舍人赴明州过阙二首
作者：王庭圭
朝代：宋

紫泥初出大明宫，端为朝廷知弱翁。平地便开丞相府，乌台先跨玉花骢。一时治行无前辈，共喜君王记自公。暂假双旌临近辅，聊观海日正曈昽。当年玉殿校群材，名占枢垣北斗魁。曾入翰林批凤尾，每瞻云气想蓬莱。前驱候吏千军肃，遥望天门九扇开。咫尺龙颜应入奏，紫霄东畔晓班催。
送王舍人赴明州过阙二首·其二
作者：王庭圭
朝代：宋

当年玉殿校群材，名占枢垣北斗魁。曾入翰林批凤尾，每瞻云气想蓬莱。前驱候吏千军肃，遥望天门九扇开。咫尺龙颜应入奏，紫霄东畔晓班催。
送王舍人超武
作者：王庭圭
朝代：宋

王郎远器宜庙堂，胡为奔走天一方。吴越相望峙雄垒，双旌再开南斗傍。手携仙人绿玉杖，坐褰刺史赤帷裳。平生广莫意万里，眼高四海无相当。舍人旧班紫宸陛，天马岂受青丝缰。骑驴到部正阅岁，飘然鹄举摩天翔。婴儿十万啼塞路，各遮马首持杯觞。忽闻半夜发轻舸，追走不及徒悲伤。绣衣飞章有巨力，不须州民投皂囊。正恐君王知治状，便向剑履趋明光。鳌头蓬莱在平地，日边除书细作行。
送罗孟弼
作者：王庭圭
朝代：宋

平步蟾宫脚失梯，当年才命巧相违。遭时何必由场屋，但著青袍骑马归。君到吴山莫问禅，禅翁无法与君传。若从妙喜觅言句，掀倒禅床却悄然。
送罗孟弼·其一
作者：王庭圭
朝代：宋

平步蟾宫脚失梯，当年才命巧相违。遭时何必由场屋，但著青袍骑马归。
送胡绍立往高陂游学
作者：王庭圭
朝代：宋

天下干戈未尽稀，独骑瘦马苦吟诗。穷山窟里携书剑，半夜不眠听鼓鼙。
送胡邦衡之新州贬所二首
作者：王庭圭
朝代：宋

囊封初上九重关，是日清都虎豹闲。百辟动容观奏牍，几人回首愧朝班。名高北斗星辰上，身堕南州瘴海间。不待他年公议出，汉廷行召贾生还。大厦元非一木支，欲将独力拄倾危。痴儿不了公家事，男子要为天下奇。当日奸谀皆胆落，平生忠义只心知。端能饱吃新州饭，在处江山足护持。
送胡邦衡之新州贬所二首【其一】
作者：王庭圭
朝代：宋
体裁：诗

【其一】
囊封初上九重关，是日清都虎豹闲。
百辟动容观奏牍，几人回首愧朝班。
名高北斗星辰上，身堕南州瘴海间。
不待他年公议出，汉廷行召贾生还。
送胡邦衡之新州贬所二首【其二】
作者：王庭圭
朝代：宋
体裁：诗

【其二】
大厦元非一木支，欲将独力拄倾危。
痴儿不了公家事，男子要为天下奇。
当日奸谀皆胆落，平生忠义只心知。
端能饱吃新州饭，在处江山足护持。
送葛德裕
作者：王庭圭
朝代：宋

捧檄困米盐，戴星入州府。官卑强趋走，出语不媚妩。坐此触骇机，三人忽成虎。况闻郡公曹，士论极患苦。祸福在牙颊，骄气溢眉宇。念君鸾凤栖，孰若黄鹄举。负材淹簿领，摆脱即骞翥。高兴动长川，插旗催转橹。帆经一柱观，清风九江渚。蛟龙蹙横波，楼船照秋浦。兹游定有得，因之壮心膂。丞相新开藩，门阑压吴楚。豪英气概中，人物粲可数。相逢一笑乐，细与论今古。若问山间人，披蓑钓烟雨。
送董衮臣提举
作者：王庭圭
朝代：宋

小庵遂在青林里，高轩大马从何至。慨然吐论翻涛澜，茅檐为我清风起。忽传丞相下湖东，群凶落胆先摧锋。便欲磨盾作文檄，捷书飞入甘泉宫。丞相参谋虚位否，会看出奇兼破虏。席卷江湖波浪清，貂鼎勋庸归自取。
送裴主簿
作者：王庭圭
朝代：宋

长江归去又骑驴，依旧青山霜叶枯。入眼云山有佳句，脱身捶楚亦良图。轻装但载书千卷，后夜相思天一隅。乍喜飞鸾离枳棘，莫贪为县落双凫。
送赵敏卿
作者：王庭圭
朝代：宋

翩翩公子天麒麟，目光点漆倾坐人。万里肯来寻逐客，夜夜读书喧四邻。君今先渡潇湘水，我亦东归聊复尔。明朝敕放巫山阳，拄杖行穿赤泥尾。
送赵文卿之湖南
作者：王庭圭
朝代：宋

霜馀新雁点汀蘋，愁绝送君湖水滨。自叹老夫如病骥，早知公子是天麟。渡湘怀远烟横渚，望岳题诗雨垫巾。想见骑驴得佳句，剩将收拾锦囊春。
送赵逢源赴赵提点辟
作者：王庭圭
朝代：宋

曩日逢君卢水头，来如天马初伏辀。忽然去作幕下士，奋袖起如鹰脱韝。黄云压空欲成雪，笑捧辟书还御阙。王孙俱是天麒麟，枕中有方能点铁。
送通判周监丞
作者：王庭圭
朝代：宋

秋江水净磨碧铜，秋山先作归意浓。况逢星火羽书急，立马不复能从容。船中载书三万轴，鸣铙插帜摇秋空。前年群盗尚蜂午，眼底日压旌旗红。行春兼督貔虎士，破贼屡奏明光宫。今年岂料烟尘起，赤白提囊走边吏。县官飞符急索租，谁能急了官中事。不如置笏还县官，头巾脱挂西林寺。诗句留传天地间，时有人来问奇字。功名正恐未免耳，此役由天不由己。
送邹去非
作者：王庭圭
朝代：宋

郴阳叨预校群英，二十年来一梦惊。往日下帷搜俊异，见君落笔已纵横。才高固可万人敌，志大欲图千佛名。谁念先生今老矣，披蓑倚杖看岩耕。
送陆景庄提干
作者：王庭圭
朝代：宋
体裁：古风

驱车越荆吴，辙迹走欲半。是时亲戚多，烜赫践华贯。中有衣绣人，持斧下霄汉。利权炙可热，冷语冰未泮。徒乘朱班轮，呵殿吓闾闬。如傩带面具，应遭鬼笑玩。而况新失职，谁肯听呼唤。坐令公困穷，旅突几不爨。蔚然鸾凤姿，胡为杂鹅鹳。我实憎此曹，期君游汗漫。
送陆景庄提干
作者：王庭圭
朝代：宋

驱车越荆吴，辙迹走欲半。是时亲戚多，烜赫践华贯。中有衣绣人，持斧下霄汉。利权炙可热，冷语冰未泮。徒乘朱班轮，呵殿嚇闾闬。如傩带面具，应遭鬼笑玩。而况新失职，谁肯听呼唤。坐令公困穷，旅突几不爨。蔚然鸾凤姿，胡为杂鹅鹳。我实憎此曹，期君游汗漫。
送颇侄郡学读书
作者：王庭圭
朝代：宋

郡侯勤劝驾，英声播江濆。学官得鸿儒，笔头弩千钧。金兰二二友，执经造其门。欧阳子刘子，试艺咸有闻。吾侄奋袂起，去若渴骥奔。妙推天地假，高谈帝王尊。入室得妙语，录寄青溪村。
送骆仲武
作者：王庭圭
朝代：宋

渊明不喜折腰趋，宁作腰笏何易于。劝农使者鄙丈夫，少年新进安识渠。下马怒颊虬奋须，指挥星火飞文符。詈辞愧语每不无，诸公止欲求荐书。椎斲肌骨寻膏腴，公为一笑怜其愚。熙朝成法字已孚，坚如金石莫可无。鞭且勿施安用蒲，三年竟亦无逃逋。吏民遮道相欢呼，生立丛祠傍佛区。想当逸气吞江湖，与人恢疏无怨吁。临邛小子傲乡闾，方乘朱轮呵道衢。公归西山结茅庐，丹崖绝壁巉空虚。谁能负弩当道隅，终日与尔为前驱。
送黄介可
作者：王庭圭
朝代：宋

漳川螺浦共家乡，醉墨题诗尚挂墙。天末异时怀李白，风流谁复数真长。那知此日长江簿，即是昔时江夏黄。鹏背知横几千里，棘间何地可回翔。
送黄彦谟通判岳州
作者：王庭圭
朝代：宋

奇功已奏紫宸居，新上南州别驾车。木叶寒飞洞庭野，楼船光照赤沙湖。犹闻豺虎纵横在，已觉江山气象舒。万一潢池群盗息，回戈请为扫狂胡。
送黄秀才归临川
作者：王庭圭
朝代：宋

倾盖江头酒一樽，高楼惊坐去如云。别君无语独长啸，尚想清音半岭闻。
适从县门下经西湖上归见竹间桃花盛开湖上景物一新因成两绝句呈向宰
作者：王庭圭
朝代：宋

彭泽门前惟有柳，河阳县里只栽花。如今夹竹开桃李，犹似当年刺史家。何处春深刺史家，园林犹锁晋朝花。风烟况接西湖水，重起书斋对郡衙。
适从县门下经西湖上归见竹间桃花盛开湖上景物一新因成两绝句呈向宰·其一
作者：王庭圭
朝代：宋

彭泽门前惟有柳，河阳县里只栽花。如今夹竹开桃李，犹似当年刺史家。
避乱东村逢南岳简上人
作者：王庭圭
朝代：宋

一别湘山今几载，盗贼纵横尔犹在。北来铁马猎夷门，金错旗竿绕湖海。怜我避乱荒村中，杖锡穿云穷崔嵬。茅檐瀹茗清风生，月隐霄间星磊磊。高谈微及古兴亡，为言致祸由时宰。著屐包腰却下山，恐触危机吁莫采。
避乱深山蒙兄宝君寄牡丹数枝鲜妍不减平日始觉茅檐顿有春色感叹之馀因成拙句
作者：王庭圭
朝代：宋

乡井彫残屋瓦颓，东风依旧上池台。别来纵值时方乱，春到何曾花不开。骤觉茅檐堆锦绣，未消翠毂走尘埃。勿云去草草无恶，今日遮藏要草莱。
郊外留别友人
作者：王庭圭
朝代：宋

不及匆匆把一卮，丹枫黄叶助题诗。天教远谪非无意，更上沅湘看九疑。
郡斋次张参政韵呈王舍人
作者：王庭圭
朝代：宋

使君天下士，岂止临一州。此州久废乱，弄兵非鼠偷。使君医国手，顿若沈疴瘳。下免北征苦，上宽南顾忧。坏堤防蚁穴，回澜障东流。潢污与行潦，咸可供荐羞。幕府罗俊彦，巨细靡不收。天生一世人，异趣各有求。卢溪老病叟，十年不浪游。失脚入城府，本自非人谋。贤侯新下车，采瞩加穷搜。邻里辄惊怪，出门争挽留。平生江海思，径坐大孤秀，犹沈百寮底。朅来尉吾邦，声华愈晔炜。诸公用法律，领略极不似。輶轩日边来，愿采书于纸。
郭仲质南窗二首
作者：王庭圭
朝代：宋

东风吹月下长汀，窗外鸡号天猝明。时有诸生来问字，隔江犹听讲书声。檐外群山碧四围，风帆过尽小平堤。先生独坐纱帷里，挂起南窗月满溪。
郭仲质南窗二首·其二
作者：王庭圭
朝代：宋

檐外群山碧四围，风帆过尽小平堤。先生独坐纱帷里，挂起南窗月满溪。
郭教授南窗置酒观竞渡次坐客刘时举韵
作者：王庭圭
朝代：宋

一饮径一石，此风谁敢陪。日移林影转，船劈浪纹开。银烛自相映，玉山何用推。广文官独冷，赖有酒盈杯。殊方作异客，胜日喜游陪。鼓噪风雷动，帆争锦绣开。诗元无格律，谁与定敲推。折得新荷叶，聊将当酒杯。
郭教授南窗置酒观竞渡次坐客刘时举韵·其二
作者：王庭圭
朝代：宋

殊方作异客，胜日喜游陪。鼓噪风雷动，帆争锦绣开。诗元无格律，谁与定敲推。折得新荷叶，聊将当酒杯。
鄱阳周师禹求清轩雾斋诗二首
作者：王庭圭
朝代：宋

月入柴门夜色新，坐坚谈垒足佳宾。谁云老子兴不浅，政恐元规尘污人。细雨如烟下九垓，始闻岩谷隐奇才。一朝文彩惊人眼，知自南山雾里来。
鄱阳周师禹求清轩雾斋诗二首·其二
作者：王庭圭
朝代：宋

细雨如烟下九垓，始闻岩谷隐奇才。一朝文彩惊人眼，知自南山雾里来。
酬刘英臣载酒送花
作者：王庭圭
朝代：宋

去年花下探春雨，鸣鞭走马看花开。今朝危坐空山里，不识春从何处来。谁云山中春亦好，忽见花枝被花恼。无奈穷愁辄赋诗，对酒簪花能绝倒。
酬张公敏示古战场赋
作者：王庭圭
朝代：宋

吊古高文说战场，毫端凛凛挟秋霜。自能突过今人作，不必污为梵册藏。曾捲笏袍还圣主，重携笔札试明光。曲江故有家声在，莫拟愁诗似景阳。
酬梁宰惠游永新百韵诗
作者：王庭圭
朝代：宋

闻君跋马禾川道，攀？遗民识辔环。满野悲风蟠蔓草，数声渔笛下汀湾。云藏甘露峰头寺，路接青湘雨后山。触思便能成百韵，偶题僧壁不须删。
酬梁宰惠游永新百韵诗
作者：王庭圭
朝代：宋
体裁：七言律诗

闻君跋马禾川道，攀�遗民识辔环。满野悲风蟠蔓草，数声渔笛下汀湾。云藏甘露峰头寺，路接青湘雨后山。触思便能成百韵，偶题僧壁不须删。
酬聂达夫惠所业
作者：王庭圭
朝代：宋

聂郎赠我长短句，大盘小盘堆玉箸。当年持此惊市人，破帽蹇驴谁借誉。厌闻百鸟呼春风，自作綵凤鸣孤桐。俗闻恶语败人意，胡不谒帝明光宫。
酴醾
作者：王庭圭
朝代：宋

百花狼藉点青苔，始见酴醾烂漫开。虢国朝天嫌粉污，唐昌夜月恐仙来。寒梅胜韵聊堪友，秾李凡姿讵敢陪。便欲乘风凌倒影，醉寻香径上瑶台。
醉桃源/阮郎归
作者：王庭圭
朝代：宋
体裁：词

朱门映柳画帘垂。门前闻马嘶。主人新着绿袍归。天恩下玉墀。
凭翠袖，捻花枝。劝教人醉时。请君听唱碧云词。倒倾金屈卮。
醉花阴
作者：王庭圭
朝代：宋

红尘紫陌春来早。晚市烟光好。灯发万枝莲，华月光中，天净开蓬岛。老人旧日曾年少。年少还须老。今夕在天涯，烛影星桥，也似长安道。月娥昨夜江头过。把素衫揉破。冷逐晓云归，留与东风，吹作千千朵。云残香瘦春犹可。玉笛愁无那。倚著画楼人，且莫教他，吹动些儿个。
鉴达观画像赞
作者：王庭圭
朝代：宋

寂然其容，万法不起。色固无求，不怒不喜。人自即之，其门如市。忽然探囊，辄起人死。本自无生，死亦何理。公能起之，如月在水。应物现形，本无作止。我复赞之，亦游戏耳。
长沙北禅览古
作者：王庭圭
朝代：宋

明湖涨天光，春云如粉碎。吴王宫女罢吹箫，象床玉椀今安在。桃李初开映绿池，绿池水暖摇花枝。闻道只今池上月，照见吴王繁盛时。当时粉色艳月彩，今日古坟烟草衰。草衰不见吴宫事，唯有月下孤猿啼。猿声哀告问不得，又恐清晓催黄鹂。
长沙北禅览古
作者：王庭圭
朝代：宋
体裁：古风

明湖涨天光，春云如粉碎。吴王宫女罢吹箫，象床玉碗今安在。桃李初开映绿池，绿池水暖摇花枝。闻道只今池上月，照见吴王繁盛时。当时粉色艳月彩，今日古坟烟草衰。草衰不见吴宫事，唯有月下孤猿啼。猿声哀告问不得，又恐清晓催黄鹂。
长沙试殿闻傅彦济永州考试还先寄此诗
作者：王庭圭
朝代：宋

归马锵然响辔环，道傍春色正斓斑。吟登回雁峰头月，览遍清湘雨后山。剩有虹蜺蟠笔下，喜闻蝴蝶入帘间。花时独锁深深院，卧听笙箫梦里还。
闰十二月自城东泛舟迁居城西安福寺舟中微雪
作者：王庭圭
朝代：宋

朔风吹雪江上来，急桨迎风荡不开。渡口云藏伏波庙，山腰雾失楚妃台。移居自作泛舟乐，抱瓮还如载酒回。岁晚浮家寄何处，两溪春水绿如醅。
闻梁养源归卧病未出作诗问之
作者：王庭圭
朝代：宋

试访伯鸾强健不，但传烟渚有归舟。欲闻大士一转语，为洗南荣十日愁。青壁万寻人似玉，碧云千里月垂钩。我如堪问维摩病，狮子坐中无此流。
陪元勃舍人秀实监丞游彻见阁
作者：王庭圭
朝代：宋

薰风拂晓度长堤，堤上双红捲使旗。楼影与天俱在水，岸沙经雨不成泥。他州半落青山外，别浦遥分翠浪低。渡口神螺谁复识，江空应只月明知。
陪周秀实通判游欧阳炳文园晚过隆庆寺契真亭
作者：王庭圭
朝代：宋

别驾前驱朱两轮，后车蓝缕载穷宾。开门叵复见此客，看竹何须问主人。坐久风云欲回薄，雨馀钟磬忽清新。隔墙便是城西寺，应有高僧住契真。
雅歌楼诗送永丰宰邓晋卿
作者：王庭圭
朝代：宋

潢池赤子弄库兵，犬牙蟠接虔漳汀。十年烽火照县郭，白昼不敢问衙庭。忽见青楼临大路，楼上高歌挥白羽。楼前解角看投壶，终岁不闻挝战鼓。主人坐笑已风流，小妇鸣筝楼上头。曲罢仍能雅歌舞，送君此舞传中州。
雪中以酒送欧阳广明袁叔明
作者：王庭圭
朝代：宋

小槽新压瓮头春，盛欲招呼雪闭门。卧对袁郎说周易，不妨伸颈饮清樽。
雪中喜梁养源惠炭
作者：王庭圭
朝代：宋

雪里乌薪绝市珍，能令寒屋坐生春。此中有句谁能道，暖得曲身成直身。
雪中访胡次鱼因览新诗次其韵
作者：王庭圭
朝代：宋

天涯流落与谁同，雅什重闻正始风。文阵向来无敌手，诗坛今孰敢论功。郢中遗唱人难和，冀北成群马遂空。接屋同邻江上寺，过从犹幸不匆匆。
雷秀才尝学诗于吕居仁能谈江西宗派中事辄次居仁韵二绝赠行
作者：王庭圭
朝代：宋

逐客归寻溪上居，钓竿犹挂洞庭湖。忽逢雷子谈诗派，传法传衣共一途。闻有牙签万卷藏，槐花应笑举人忙。向来阅士知多少，他日昂霄见此郎。
雷秀才尝学诗于吕居仁能谈江西宗派中事辄次居仁韵二绝赠行·其二
作者：王庭圭
朝代：宋

闻有牙签万卷藏，槐花应笑举人忙。向来阅士知多少，他日昂霄见此郎。
震禅师喜谈传灯录谩以一偈示之
作者：王庭圭
朝代：宋

僧问灵山一会禅，不知谁与佛言论。灵山会里何曾说，只有阇梨独得闻。
题刘元弼远庵
作者：王庭圭
朝代：宋

门径临官路，耳根无市声。山从云外起，风入坐中清。静趣逸天半，孤吟待月生。缅怀江海意，溪水绕庵鸣。
题刘知县后隆堂
作者：王庭圭
朝代：宋

五季列壤争未休，庸儿崛起操锄耰。朝为吴臣暮归楚，黥髡盗贩更据州。君家大傅出奇策，气压百万奸夫谋。一朝谈笑解纷乱，辞爵却归东海头。自言其后必隆盛，庆源远与江河流。昔时杨宝所活一黄雀，犹能四叶清德传至彪。又闻何敞阴功唯治狱，天遣使者赐策何其优。有如大傅安堵十万户，宜令后世衮衮生公侯。
题刘端礼达轩
作者：王庭圭
朝代：宋

昔贤曾此卧烟云，鹤怨猿惊几度春。绿蕙再游今日路，青山如对往年人。儿童共是窗间客，梦寐犹怀席上尘。待得绕轩多种竹，等闲来看莫嫌频。
题向宣卿伊山有裕堂
作者：王庭圭
朝代：宋

伊山连属朱陵村，公来力扫衡山云。便令筑堂隐其下，万竹绕堂松作门。此公文简四叶孙，奇谋远略世所闻。胸中磊砢著千古，云梦岂止八九吞。忆昔荆湖盗初起，乞得两郡西南奔。至今衡阳道州政，父老出涕犹能言。负材杰异众所忌，使者不便仍谤諠。宗闵羞作南山虎，李斯却忆东门兔。壁后置人谁不知，倾身障簏情已具。何曾日食一万钱，犹言举案无下箸。贪嗔俱是可怜人，百忧缠身谁得汝。请君听我伊山行，九疑洞庭皆可耕。清风不用一钱买，时有明月窥檐楹。其中广莫几万里，宠辱微物安能惊。自非胸怀有本趣，其气激烈何由平。安得中郎捋须手，唤起桓伊来抚筝。
题宣和御画
作者：王庭圭
朝代：宋

玉锁宫扉三十六，谁识连昌满宫竹。内苑寒梅欲放春，龙池水暖鸳鸯浴。宣和殿后新雨晴，两鹊飞来向东鸣。当时妙手貌不成，君王笔下春风生。长安老人眼曾见，万岁山头翠华转。恨臣不及宣政初，痛哭天涯观画图。
题惠崇画秋江凫雁
作者：王庭圭
朝代：宋

老崇学画如学禅，中年悟入理或然。长江未落凫雁下，舒卷忽若无丹铅。定自维摩三昧里，半幅生绢开万里。不用并州快剪刀，断取铁围山下水。
题昭昭阁
作者：王庭圭
朝代：宋

天意岂难诉，云烟渺降真。倚栏瞻日月，满壁绘星辰。夜梵光生户，晨炊灶见神。高门有阴德，当不误儒身。
题曹子方诗集后
作者：王庭圭
朝代：宋

横槊当年知阿瞒，后来谁复识波澜。两苏门地陪高咏，千古文章得细论。耆旧只今无此语，风流端要善清言。想当巧匠傍观处，洗尽人间斧凿痕。
题李伯时画马
作者：王庭圭
朝代：宋

秃笔戏扫凡马空，人间始识天厩龙。山城逼窄那得有，注目万里生长风。奚官缓牵紫丝鞚，好头不著黄金笼。时平诸番尽入贡，此是玉花于阗骢。
题步云轩
作者：王庭圭
朝代：宋

身在飞烟里，如登霄汉行。云从脚下起，雷忽耳边鸣。暮碧佳人远，春红晚照明。能消几緉屐，当不负平生。
题洪觉范方丈
作者：王庭圭
朝代：宋

曲径通禅房，辟户得佳境。适从阛阓至，顿觉耳根静。古木含萧森，寒梢发光景。墙围数竿竹，中藏大千境。月从天上来，入林散清影。炉焚薰佛香，盌注浮雪茗。客散群动息，兹焉发深省。
题洪觉范方丈
作者：王庭圭
朝代：宋
体裁：古风

曲径通禅房，辟户得佳境。适从阛阓至，顿觉耳根静。古木含萧森，寒梢发光景。墙围数竿竹，中藏大千境。月从天上来，入林散清影。炉焚薰佛香，碗注浮雪茗。客散群动息，兹焉发深省。
题王主簿逸老堂
作者：王庭圭
朝代：宋

人生异趣各有托，年少何如老人乐。老来万事不挂眼，乐处勿忧儿辈觉。疾雷破山吾不惊，亦赖天教闲处著。两部池蛙当鼓吹，万叠云山作屏幕。此时真似地行仙，拍酒何须万斛船。不爱白日升青天，不爱腰缠十万钱。但爱百年三万六千日，日对芳樽聊自逸。明日花开花更好，定知不向愁中老。
题禾山萧秀才卧云庵
作者：王庭圭
朝代：宋

江南山尽头，气状颇英淑。禾山倚天开，苍翠满林麓。扶舆磅礴起，横断湘江曲。中有隐君子，结屋在深谷。未放云出山，蟠云卧幽独。暮檐青泼眼，远霭寒山竹。景色嘉有馀，幽人梦初熟。起看柱础润，山前雨应足。
题秀光亭壁饯刘世臣刘仲美
作者：王庭圭
朝代：宋

飞雨洒檐角，车骑散岩隈。临池张翠幕，众贤会高台。坐中蟾宫客，再占北斗魁。复有南巷阮，少年负英才。两公俱博雅，胸臆天所开。明春试殿陛，笔力翻风雷。胪传姓名出，声闻落九垓。今宵且尽醉，须覆掌中杯。朝来得好语，仍闻小人灾。请观卢溪老，谈笑消奸回。见敌未尝动，坐令敌倾摧。庸儿不量力，自倒非人推。举此卜二友，否极终泰来。
题竹溪读书堂
作者：王庭圭
朝代：宋

竹外溪边沙石幽，欲招诗客赋临流。万竿深锁藏书屋，百丈清潭绕橘州。千里水烟渔唱晚，一堂风月暮云收。何当挽取六君子，占此佳名作胜游。
题罗氏馀庆堂
作者：王庭圭
朝代：宋

苍崖翠壁前人居，犹识当时屋上乌。应念前人馀泽在，飞阁突出青山隅。山前老父相叫呼，为起里门高著栌。葱葱瑞气已充闾，他日要容高盖车。
题罗畴老家明妃辞汉图
作者：王庭圭
朝代：宋

明妃辞汉出宫门，丰容靓饰朝至尊。至尊左右皆动色，明妃欲语咽复吞。三千蛾眉塞天阍，帝独不识王昭君。顾影徘徊复良久，尚冀君王一回首。当时自倚绝世姿，不将赂结毛延寿。可怜朱网画香车，却来远嫁呼韩邪。不如归州旧村女，三幅罗裙两髻丫。陌上花开大堤暖，细雨春风归缓缓。宁从禁籞落胡沙，长路漫漫碧云断。忽看汉月照毡裘，泪湿弹丝锦臂韝。龙眠会作无声句，写得当时一段愁。
题谭微仲一经堂
作者：王庭圭
朝代：宋

汉儒重道独专经，唐室初增博士名。韦氏起家仍相国，稚圭能说亦公卿。司空城旦污潢潦，古壁遗文粲日星。异日诸郎拾青紫，传家何用满筲籯。
题郭秀才钓亭
作者：王庭圭
朝代：宋

野阔江寒一雁飞，碧芦花老鳜鱼肥。绕栏绿水秋初净，满棹白蘋人未归。醉任狂风揭茅屋，卧听残雪打蓑衣。他年欲访沙头路，会自携竿扣竹扉。
题青桂亭
作者：王庭圭
朝代：宋

天上犀枝玉蕊秋，何年桂子落岩幽。庭前忽生两好树，檐外突出双青虬。九里香飘吹梦断，十分圆影暮云收。他时合抱重来看，不是玄都观里游。
魏彦成座上忽见擒至吉水贼奉呈彦成
作者：王庭圭
朝代：宋

城上啼乌晓欲狂，楼前争看捷旗黄。略驱部曲千馀骑，不折将军半段枪。乐土异时为贼窟，太平今日有官方。弱翁治行今如此，何待天边下凤凰。
齐云阁
作者：王庭圭
朝代：宋

缥缈虚无里，嵯峨碧绕穹。云从断山起，楼在半天中。暮碧千峰雨，凉生四面风。更临风雨上，待看出丰隆。
兴庆池禊宴
作者：王庭扬
朝代：宋

宗臣上已宴东池，雅俗嘉宾盛集时。
禊席临川花照耀，游车分路水逶迤。
赏心唯欲居民乐，纵饮犹虞坐客疲。
独愿我公归枘用，尽令天下洽春熙。
兴庆池禊宴
作者：王庭扬
朝代：宋

宗臣上已宴东池，雅俗嘉宾盛集时。
禊席临川花照耀，游车分路水逶迤。
赏心唯欲居民乐，纵饮犹虞坐客疲。
独愿我公归柄用，尽令天下洽春熙。
兴庆池禊宴
作者：王庭扬
朝代：宋

宗臣上巳宴东池，雅俗嘉宾盛集时。禊席临川花照耀，游车分路水逶迤。赏心唯欲居民乐，纵饮犹虞坐客疲。独愿我公归柄用，尽令天下洽春熙。
興慶池禊宴
作者：王庭揚
朝代：宋

宗臣上已宴東池，雅俗嘉賓盛集時。
禊席臨川花照耀，游車分路水逶迤。
賞心唯欲居民樂，縱飲猶虞坐客疲。
獨願我公歸柄用，盡令天下洽春熙。
五峰寺
作者：王庭秀
朝代：宋

度崦得幽勝，遵谿步橫斜。
哀湍瀉曲折，虬枝老蟠拏。
危然五峰高，突兀凌晨霞。
若有神物護，遺此瞿曇家。
何年老苾蒭，巾鉢寄枯槎。
乳麀饋朝供，野禽或銜花。
爾來三百年，拓址夷谽谺。
締架俯層巘，棟宇日就奢。
古殿儀像設，棲雲擁欄牙。
董修奉檀施，鐘鼓驚麕䴥。
中有無盡燈，賡續歲踰賒。
大千破幽暗，照了無等差。
逢禪頗修潔，悃愊初無華。
十年坐空谷，日月絕纖瑕。
運水及搬柴，爲罪作生涯。
前山逢老婦，試問趙家茶。
五峰寺
作者：王庭秀
朝代：宋

度崦得幽胜，遵溪步横斜。
哀湍泻曲折，虬枝老蟠拏。
危然五峰高，突兀凌晨霞。
若有神物护，遗此瞿昙家。
何年老苾蒭，巾钵寄枯槎。
乳麀馈朝供，野禽或衔花。
尔来三百年，拓址夷谽谺。
缔架俯层巘，栋宇日就奢。
古殿仪像设，栖云拥栏牙。
董修奉檀施，钟鼓惊麕䴥。
中有无尽灯，赓续岁踰赊。
大千破幽暗，照了无等差。
逢禅颇修洁，悃愊初无华。
十年坐空谷，日月绝纤瑕。
运水及搬柴，为罪作生涯。
前山逢老妇，试问赵家茶。
五峰寺
作者：王庭秀
朝代：宋

度崦得幽胜，遵溪步横斜。哀湍泻曲折，虬枝老蟠拿。危然五峰高，突兀凌晨霞。若有神物护，遗此瞿昙家。何年老苾刍，巾钵寄枯槎。乳麀馈朝供，野禽或衔花。尔来三百年，拓址夷谽谺。缔架俯层巘，栋宇日就奢。古殿仪像设，栖云拥栏牙。董修奉檀施，钟鼓惊麇䴥。中有无尽灯，赓续岁踰赊。大千破幽暗，照了无等差。逢禅颇修洁，悃愊初无华。十年坐空谷，日月绝纤瑕。运水及搬柴，为罪作生涯。前山逢老妇，试问赵家茶。
五峰寺
作者：王庭秀
朝代：宋
体裁：古风

度崦得幽胜，遵溪步横斜。哀湍泻曲折，虬枝老蟠拿。危然五峰高，突兀凌晨霞。若有神物护，遗此瞿昙家。何年老苾刍，巾钵寄枯槎。乳麀馈朝供，野禽或衔花。尔来三百年，拓址夷谽谺。缔架俯层巘，栋宇日就奢。古殿仪像设，栖云拥栏牙。董修奉檀施，钟鼓惊麇麚。中有无尽灯，赓续岁踰赊。大千破幽暗，照了无等差。逢禅颇修洁，悃愊初无华。十年坐空谷，日月绝纤瑕。运水及搬柴，为罪作生涯。前山逢老妇，试问赵家茶。
同舍弟泛舟西湖登昼锦堂步至紫翠亭望懒堂景物怀故龙舒先生
作者：王庭秀
朝代：宋

城中十顷湖，云水相演漾。
春风破冰谷，拍岸新流涨。
平铺鸭头绿，澹沲葡萄酿。
朱甍媚孤屿，梵宇丽相向。
万瓦生清晖，千花联锦帐。
晨曦照炯炯，芳气浮泱泱。
日暮姿态妍，烟霞渺空旷。
谁将水仙镜，聊借诗人仗。
卧护五羊城，追怀老诗将。
微吟示清野，鏖战得闲放。
变化无端倪，虚无落名状。
坐令湖上景，胜绝神宇王。
当时经行地，藻丽随屦杖。
斯人今则亡，物色亦摧丧。
它年牛马走，曾拜丈人行。
尘埃久漂泊，岁月成漫浪。
同舍弟泛舟西湖登昼锦堂步至紫翠亭望懒堂景物怀故龙舒先生
作者：王庭秀
朝代：宋

城中十顷湖，云水相演漾。春风破冰谷，拍岸新流涨。平铺鸭头绿，澹沲葡萄酿。朱甍媚孤屿，梵宇丽相向。万瓦生清晖，千花联锦帐。晨曦照炯炯，芳气浮泱泱。日暮姿态妍，烟霞渺空旷。谁将水仙镜，聊借诗人仗。卧护五羊城，追怀老诗将。微吟示清野，鏖战得闲放。变化无端倪，虚无落名状。坐令湖上景，胜绝神宇王。当时经行地，藻丽随屦杖。斯人今则亡，物色亦摧丧。它年牛马走，曾拜丈人行。尘埃久漂泊，岁月成漫浪。问讯懒堂居，
同舍弟泛舟西湖登晝錦堂步至紫翠亭望懶堂景物懷故龍舒先生
作者：王庭秀
朝代：宋

城中十頃湖，雲水相演漾。
春風破冰谷，拍岸新流漲。
平鋪鴨頭綠，澹沲葡萄釀。
朱甍媚孤嶼，梵宇麗相向。
萬瓦生清暉，千花聯錦帳。
晨曦照炯炯，芳氣浮泱泱。
日暮姿態妍，煙霞渺空曠。
誰將水仙鏡，聊借詩人仗。
臥護五羊城，追懷老詩將。
微吟示清野，鏖戰得閑放。
變化無端倪，虛無落名狀。
坐令湖上景，勝絕神宇王。
當時經行地，藻麗隨屨杖。
斯人今則亡，物色亦摧喪。
它年牛馬走，曾拜丈人行。
塵埃久漂泊，歲月成漫浪。
荼䕷
作者：王庵僧
朝代：宋

雨后荼䕷将结局，风前芍药正催粧。
道人不管春深浅，赢得山中岁月长。
荼䕷
作者：王庵僧
朝代：宋

雨後荼䕷將結局，風前芍藥正催粧。
道人不管春深淺，贏得山中歲月長。
荼蘼
作者：王庵僧
朝代：宋

雨后荼蘼将结局，风前芍药正催妆。道人不管春深浅，赢得山中岁月长。
游北岩
作者：王庶
朝代：宋
体裁：七言律诗

衰病飘零心久灰，扁舟舣棹北岩隈。江连白帝浮空下，山背青城出剑来。三户亡秦期可必，八公助顺势将回。老臣愿献中兴颂，汉武周宣何远□。
游北巖
作者：王庶
朝代：宋

衰病飄零心久灰，扁舟艤棹北巖隈。
江連白帝浮空下，山背青城出劍來。
三戶亡秦期可必，八公助順勢將回。
老臣願獻中興頌，漢武周宣何遠□。
送桑泽还天台
作者：王廉清
朝代：宋

桃花风起竹舆寒，寒食天晴石路乾。正是东君好春色，不妨词客驻归鞍。金声赋就方腾踏，铁砚才高尚考槃。如到琼台与华顶，为侬试拂旧题看。
送桑泽还天台
作者：王廉清
朝代：宋

桃花风起竹舆寒，寒食天晴石路干。
正是东君好春色，不妨词客驻归鞍。
金声赋就方腾踏，铁砚才高尚考槃。
如到琼台与华顶，为侬试拂旧题看。
送桑澤還天台
作者：王廉清
朝代：宋

桃花風起竹輿寒，寒食天晴石路乾。
正是東君好春色，不妨詞客駐歸鞍。
金聲賦就方騰踏，鐵硯才高尚考槃。
如到瓊臺與華頂，爲儂試拂舊題看。
題玉霄亭
作者：王廉清
朝代：宋

憶昔新亭敞玉霄，使君髯舅意飄飄。
春風瀲灧黄金琖，明月參差紫玉簫。
歌吹舊蹤空草木，風流閑話屬漁樵。
憑欄無限淒愴意，寂寞寒江落暮潮。
题玉霄亭
作者：王廉清
朝代：宋

忆昔新亭敞玉霄，使君髯舅意飘飘。
春风潋滟黄金琖，明月参差紫玉箫。
歌吹旧踪空草木，风流闲话属渔樵。
凭栏无限凄怆意，寂寞寒江落暮潮。
题玉霄亭
作者：王廉清
朝代：宋

忆昔新亭敞玉霄，使君髯舅意飘飘。春风潋滟黄金盏，明月参差紫玉箫。歌吹旧踪空草木，风流闲话属渔樵。凭栏无限凄怆意，寂寞寒江落暮潮。
金縷歌·賀新郎
作者：王廣文
朝代：宋

辜負東風約。憶曾將、淮南草木，筆端籠絡。后土祠中明月夜，忽有瑤姬跨鶴。迥不比、水仙低弱。天上人間惟一本，倒千鍾、瓊露花前酌。追往事，怎忘卻。移根應費仙家藥。漫回頭、關山信斷，堡城笳作。問訊而今平安否，莫遣玉簫驚落。但畫卷、依稀描著。白髮愧無渡江曲，與吾家、子敬相酬酢。新舊恨，兩交錯。
制勝樓
作者：王延禧
朝代：宋

夔子城新築，長江便作壕。
欲兼諸面敵，故起北樓高。
即舊基仍峻，因時力不勞。
青天纔咫尺，翠壁似週遭。
近照東西瀼，遙分上下牢。
百蠻歸指掌，三峽見秋毫。
帝道方無外，皇威到不毛。
三鉤閑夜鎖，八陣縱春邀。
守土慚非稱，提兵亦繆叨。
經營皆使指，備豫本戎韜。
功乏爲山助，名加制勝褒。
登臨欲吟咤，深愧杜陵豪。
制胜楼
作者：王延禧
朝代：宋

夔子城新筑，长江便作壕。欲兼诸面敌，故起北楼高。即旧基仍峻，因时力不劳。青天才咫尺，翠壁似周遭。近照东西瀼，遥分上下牢。百蛮归指掌，三峡见秋毫。帝道方无外，皇威到不毛。三钩闲夜锁，八阵纵春邀。守土惭非称，提兵亦缪叨。经营皆使指，备豫本戎韬。功乏为山助，名加制胜褒。登临欲吟咤，深愧杜陵豪。
制胜楼
作者：王延禧
朝代：宋

夔子城新筑，长江便作壕。
欲兼诸面敌，故起北楼高。
即旧基仍峻，因时力不劳。
青天纔咫尺，翠壁似週遭。
近照东西瀼，遥分上下牢。
百蛮归指掌，三峡见秋毫。
帝道方无外，皇威到不毛。
三钩闲夜锁，八阵纵春邀。
守土惭非称，提兵亦缪叨。
经营皆使指，备豫本戎韬。
功乏为山助，名加制胜褒。
登临欲吟咤，深愧杜陵豪。
白雲洞
作者：王延軌
朝代：宋

早向珠囊見，今親歷洞門。
削成青玉壁，擘破白雲根。
冷射筇□色，濃□古蘚痕。
坐來肌骨爽，□□濕琴樽。
白云洞
作者：王延轨
朝代：宋
体裁：五言律诗

早向珠囊见，今亲历洞门。削成青玉壁，擘破白云根。冷射筇□色，浓□古藓痕。坐来肌骨爽，□□湿琴樽。
句·其二
作者：王廷珪
朝代：宋
体裁：句

十字水中分岛屿，数重花外见楼台。
宫词
作者：王建
朝代：宋
体裁：诗

金殿当头紫阁重，仙人掌上玉芙蓉。太平天子朝元日，五色云车驾六龙。
广福寺
作者：王建
朝代：宋
体裁：七言绝句

小松新桧未成行，劝督栽培想上方。檐外老榕知几岁，亭亭孤立傲风霜。
廣福寺
作者：王建
朝代：宋

小松新檜未成行，勸督栽培想上方。
簷外老榕知幾歲，亭亭孤立傲風霜。
過華清宮
作者：王建
朝代：宋
体裁：七言绝句

行盡江南數十程，曉風殘月入華清。
朝元閣上西風急，都入長楊作雨聲。
石门洞
作者：王开平
朝代：宋
体裁：五言律诗

层崖立水湄，绝壁万丝垂。长是烟云护，不分晴雨时。岚多琳宇湿，苔滑石桥危。得句停舟写，春衫润不知。
题招提院静照堂
作者：王异
朝代：宋

珍重慧空营妙隐，标题静照作佳名。新堂复胜牛车乐，旧阁如抛火宅萦。万虑根源尘外息，一轩景物鉴中明。夜深宴坐心虚寂，檀蕙烟微风月清。
题招提院静照堂
作者：王异
朝代：宋

珍重慧空营妙隐，标题静照作佳名。
新堂復胜牛车乐，旧阁如抛火宅萦。
万虑根源尘外息，一轩景物鑑中明。
夜深宴坐心虚寂，檀蕙烟微风月清。
何源秀才为予画山水图觅诗
作者：王当
朝代：宋

孤峰特立何巉巉，势与霄汉高两参。
左蟠右列分岭岫，俨若至尊朝子男。
怪予蜗室不盈丈，欲有异境超尘凡。
素缣挂壁故妥帖，平地作此千嵌岩。
云蒸雾结深莫测，长林大麓乱不芟。
想当变怪蛰龙虎，中有窟穴谁能探。
将崩未崩江动石，欲去不去风满帆。
山坳林阙见天际，隐约万里横烟岚。
嗟予质性素山野，视此丘壑心益耽。
斗升之粟真秣莝，野马垂耳就辔衔。
西山爽气日在望，吏卒侍侧严若监。
青鞋布袜弃不着，谁令自苦披青衫。
颇羞渔父驻短棹，似笑大夫新被谗。
寄言鸟兽倘可侣，吾将从汝栖林峦。
何源秀才为予画山水图觅诗
作者：王当
朝代：宋

孤峰特立何巉巉，势与霄汉高两参。左蟠右列分岭岫，俨若至尊朝子男。怪予蜗室不盈丈，欲有异境超尘凡。素缣挂壁故妥帖，平地作此千嵌岩。云蒸雾结深莫测，长林大麓乱不芟。想当变怪蛰龙虎，中有窟穴谁能探。将崩未崩江动石，欲去不去风满帆。山坳林阙见天际，隐约万里横烟岚。嗟予质性素山野，视此丘壑心益耽。斗升之粟真秣莝，野马垂耳就辔衔。西山爽气日在望，吏卒侍侧严若监。青鞋布袜弃不著，谁令自苦披青衫。颇羞渔父驻短棹，似笑大夫新被谗。寄言鸟兽倘可侣，吾将从汝栖林峦。
德清宰俞居安自画渊明图
作者：王当
朝代：宋

门无车马喧，径有松菊阴。前窗面清泚，后户依嵚岑。就使世俗工，犹足写幽深。况今令尹贤，洞照先哲心。出处异轨辙，丘壑同胸襟。予知淡笔墨，良似无弦琴。先生如明月，瑩洁照古今。形模或能写，光彩讵可临。寥寥千古意，当向笔下寻。人心去典午，朝柄归卯金。岂无康济心，且赋归来吟。天生卓荦姿，岂是甘山林。当今急英贤，四海待商霖。勉哉就功名，枯槁不足钦。
德清宰俞居安自画渊明图
作者：王当
朝代：宋
体裁：古风

门无车马喧，径有松菊阴。前窗面清泚，后户依嵚岑。就使世俗工，犹足写幽深。况今令尹贤，洞照先哲心。出处异轨辙，丘壑同胸襟。予知淡笔墨，良似无弦琴。先生如明月，莹洁照古今。形模或能写，光彩讵可临。寥寥千古意，当向笔下寻。人心去典午，朝柄归卯金。岂无康济心，且赋归来吟。天生卓荦姿，岂是甘山林。当今急英贤，四海待商霖。勉哉就功名，枯槁不足钦。
戏画古松真清斋前
作者：王当
朝代：宋

轮囷复离奇，不柏亦不栗。吾庐非夏社，嘉树伊谁植。刳心谢吹嘘，强骨馀霹雳。峥嵘历风霜，偃蹇岂朝夕。客从何方来，一睹心眼惑。怪此苍蛟龙，落莫依屋壁。不知造物工，输写入笔力。轻明绝纤埃，冥晦滴浓黑。皮坚皵鳞甲，叶老攒予戟。古工予不师，挥扫恣淋沥。盘礴醉且狂，讵识韦与毕。虽云不造极，要自出胸臆。当知后凋操，不在翰墨迹。地瘠山骨出，天低云气逼。俯仰辄有碍，巨干那能直。翻令栋梁姿，郁屈自局蹐。安得少陵绢，一扫二千尺。会看十八公，高压三品石。
戏画古松真清斋前
作者：王当
朝代：宋

轮囷復离奇，不柏亦不栗。
吾庐非夏社，嘉树伊谁植。
刳心谢吹嘘，强骨余霹雳。
峥嵘历风霜，偃蹇岂朝夕。
客从何方来，一睹心眼惑。
怪此苍蛟龙，落莫依屋壁。
不知造物工，输写入笔力。
轻明绝纤埃，冥晦滴浓黑。
皮坚皵鳞甲，叶老攒予戟。
古工予不师，挥扫恣淋沥。
盘礴醉且狂，讵识韦与毕。
虽云不造极，要自出胸臆。
当知后凋操，不在翰墨迹。
地瘠山骨出，天低云气逼。
俯仰辄有碍，巨干那能直。
翻令栋梁姿，鬰屈自跼蹐。
安得少陵绢，一扫二千尺。
会看十八公，高压三品石。
戏画松柏壁
作者：王当
朝代：宋

穷山数家聚，官况羁若旅。冰厅昼日永，眇眇谁与语。眷彼苍髯生，结友得新甫。奋笔写瑰姿，双虬见墙堵。饱霜柯叶老，积日皮骨枯。上有云垂天，惨淡阁寒雨。下有溪漱石，牵确绝埃土。材奇生长艰，根瘦卓立苦。交柯寒相依，雷陈共然许。分干或相避，廉蔺驯两虎。信非同根生，要是岁寒侣。众木猥连林，哙等何足伍。君看桃与李，秾丽相媚妩。情态能几时，纷纷可堪数。
戏画松柏壁
作者：王当
朝代：宋

穷山数家聚，官况羁若旅。
冰厅昼日永，眇眇谁与语。
眷彼苍髯生，结友得新甫。
奋笔写瑰姿，双虬见墙堵。
饱霜柯叶老，积日皮骨枯。
上有云垂天，惨淡阁寒雨。
下有溪潄石，牵牛确绝埃土。
材奇生长艰，根瘦卓立苦。
交柯寒相依，雷陈共然许。
分干或相避，廉蔺驯两虎。
信非同根生，要是岁寒侣。
众木猥连林，哙等何足伍。
君看桃与李，秾丽相媚妩。
情态能几时，纷纷可堪数。
江侯邀予作山水书以赠之
作者：王当
朝代：宋

江侯乐山水，誓卜山水居。
游戏天目道，箬帽跨蹇驴。
村童习识之，拍手笑且呼。
行行不知顾，心与山水俱。
于兹且几年，所得应有余。
云胡不知厌，要予写诸图。
昔者少壮日，戏墨谩妻奴。
今衰眼目暗，笔砚久已疏。
书来不得谢，督迫畴敢徐。
图成不自识，浓谈恣所如。
云深雾莫测，中恐藏于菟。
人生孰非幻，作观随有无。
江侯乐山水，何考其真欤。
作诗调江侯，江侯其晓诸。
观毕勿遽弃，醤瓿尚可糊。
江侯邀予作山水书以赠之
作者：王当
朝代：宋

江侯乐山水，誓卜山水居。游戏天目道，箬帽跨蹇驴。村童习识之，拍手笑且呼。行行不知顾，心与山水俱。于兹且几年，所得应有馀。云胡不知厌，要予写诸图。昔者少壮日，戏墨谩妻奴。今衰眼目暗，笔砚久已疏。书来不得谢，督迫畴敢徐。图成不自识，浓谈恣所如。云深雾莫测，中恐藏于菟。人生孰非幻，作观随有无。江侯乐山水，何考其真欤。作诗调江侯，江侯其晓诸。观毕勿遽弃，酱瓿尚可糊。
表兄丁行之俾予作山水一轴
作者：王当
朝代：宋

秃发管城书不中，麝煤满砚随轻浓。烟云变怪本无定，丹青故匪能形容。解衣盘礴无人久，妙迹于今复何有。挥毫要使真宰泣，叹息初非痴绝手。辽东有人丁令威，去家得仙人暂归。上界繁做异丘壑，安得长林大麓长追随。联翩大轴要予写，敲冰不在鹅溪下。吾既不能为乔松直干摩苍天，又不能为小童一线飞纸鸢。万里江山入平远，唤取画师阎立本。
表兄丁行之俾予作山水一轴
作者：王当
朝代：宋

秃髪管城书不中，麝煤满砚随轻浓。
烟云变怪本无定，丹青故匪能形容。
解衣盘礴无人久，妙迹于今復何有。
挥毫要使真宰泣，嘆息初非痴绝手。
辽东有人丁令威，去家得仙人暂归。
上界繁做异丘壑，安得长林大麓长追随。
联翩大轴要予写，敲冰不在鹅溪下。
吾既不能为乔松直干摩苍天，又不能为小童一线飞纸鸢。
万里江山入平远，唤取画师阎立本。
句
作者：王彥博
朝代：宋

黄鬚戰士據鞍聽，白髮將軍撫劍嘆。
書中貴人扇
作者：王彥和
朝代：宋

天邊一線征鴻沒，山色淺深墨未勻。
別浦漁舟待歸去，夕陽渡口兩三人。
句
作者：王彦博
朝代：宋

黄须战士据鞍听，白发将军抚剑叹。
句
作者：王彦博
朝代：宋

黄鬚战士据鞍听，白髮将军抚剑嘆。
书中贵人扇
作者：王彦和
朝代：宋
体裁：七言绝句

天边一线征鸿没，山色浅深墨未匀。别浦渔舟待归去，夕阳渡口两三人。
朝中措
作者：王彭年
朝代：宋

人才七澤盛三湘。前輩敢追望。慚愧史君勸駕，杯前重賜篇章。雷風斷送，魚龍變化，雲路蜚驤。德意如何報稱，短歌莫寫毫芒。
朝中措·人才七泽盛三湘
作者：王彭年
朝代：宋
体裁：词

人才七泽盛三湘。前辈敢追望。惭愧史君劝驾，杯前重赐篇章。雷风断送，鱼龙变化，云路蜚骧。德意如何报称，短歌莫写毫芒。
题谢康乐石门作
作者：王征
朝代：宋

吾闻永嘉守，□□□□心。
胜迹若犹在，云涧清且深。
绿萝自蒙密，白日易森沉。
□□松篠□，石门□登临。
碧潭映千丈，瀑布飞□□。
秋雨□微□，暮烟生长林。
□□□皇华，□□往来□。
偶尔□吟笺，遗风尚□□。
悠悠归路长，恋恋惜余芳。
□动□水兴，兹焉安可忘。
送张无梦归天台
作者：王得益
朝代：宋

独上仙槎汴水湄，吟归旧隐赤城西。
少微昨夜离丹阙，双舄何时到会稽。
策杖再三麋鹿径，采芝重蹑薜萝梯。
云横皓鹤翘松唳，月白孤猿倚树啼。
象帝真源通阃域，玄元幽趣达筌啼。
玉皇歌赐恩殊厚，好把贞珉刻圣题。
送张无梦归天台
作者：王得益
朝代：宋

独上仙槎汴水湄，吟归旧隐赤城西。少微昨夜离丹阙，双舄何时到会稽。策杖再寻麋鹿径，采芝重蹑薜萝梯。云横皓鹤翘松唳，月白孤猿倚树啼。象帝真源通阃域，玄元幽趣达筌蹄。玉皇歌赐恩殊厚，好把贞珉刻圣题。
送张无梦归天台
作者：王得益
朝代：宋

独上仙槎汴水湄，吟归旧隐赤城西。
少微昨夜离丹阙，双鸟何时到会稽。
策杖再寻麋鹿迳，采芝重蹑薜萝梯。
云横皓鹤翘松唳，月白孤猿倚树啼。
象帝真源通阃域，玄元幽趣达筌蹄。
玉皇歌赐恩殊厚，好把贞珉刻圣题。
送張無夢歸天台
作者：王得益
朝代：宋

獨上仙槎汴水湄，吟歸舊隱赤城西。
少微昨夜離丹闕，雙舄何時到會稽。
策杖再三麋鹿逕，採芝重躡薜蘿梯。
雲橫皓鶴翹松唳，月白孤猿倚樹啼。
象帝真源通閫域，玄元幽趣達筌啼。
玉皇歌賜恩殊厚，好把貞珉刻聖題。
句
作者：王得臣
朝代：宋

春风三月暮，寂寞大椿庭。高高苍苍高不极，黄鹤楼中吹玉笛。汉阳太守文章伯，政事多闲爱宾客。
句·其一
作者：王得臣
朝代：宋

春風三月暮，寂寞大椿庭。
句·其一
作者：王得臣
朝代：宋

春风三月暮，寂寞大椿庭。
句·其三
作者：王得臣
朝代：宋

汉阳太守文章伯，政事多闲爱宾客。
句·其三
作者：王得臣
朝代：宋

漢陽太守文章伯，政事多閑愛賓客。
句·其二
作者：王得臣
朝代：宋

高高苍苍高不极，黄鹤楼中吹玉笛。
句·其二
作者：王得臣
朝代：宋

高高蒼蒼高不極，黄鶴樓中吹玉笛。
柴皇洗脚石
作者：王得臣
朝代：宋
体裁：七言绝句

柴皇徒步奔埃尘，风云未至时方屯。石上无聊谩濯足，泥蟠留此潜其神。
柴皇洗腳石
作者：王得臣
朝代：宋

柴皇徒步奔埃塵，風雲未至時方屯。
石上無聊謾濯足，泥蟠留此潛其神。
詩三首·其一
作者：王得臣
朝代：宋

大別山前拍湖水，坐覺煙波幾千里。
碧山亭上秋興多，四時清景森雲羅。
故人領麾江沔口，公暇登臨頻入手。
詩三首·其三
作者：王得臣
朝代：宋

故人隔闊在東州，煙波渺漫使人愁。
朝朝眼望頭陀寺，夜夜魂飛黄鶴樓。
詩三首·其二
作者：王得臣
朝代：宋

忽來漢陽稱刺史，又值魚肥酒偏美。
酒給公廚不用酤，朝吟暮醉醉復醒。
郎官湖上秋興亭，江山四向盡可眺。
诗三首
作者：王得臣
朝代：宋

大别山前拍湖水，坐觉烟波几千里。碧山亭上秋兴多，四时清景森云罗。故人领麾江沔口，公暇登临频入手。忽来汉阳称刺史，又值鱼肥酒偏美。酒给公厨不用酤，朝吟暮醉醉复醒。郎官湖上秋兴亭，江山四向尽可眺。
诗三首·其一
作者：王得臣
朝代：宋
体裁：古风

大别山前拍湖水，坐觉烟波几千里。碧山亭上秋兴多，四时清景森云罗。故人领麾江沔口，公暇登临频入手。
诗三首·其二
作者：王得臣
朝代：宋

忽来汉阳称刺史，又值鱼肥酒偏美。酒给公厨不用酤，朝吟暮醉醉复醒。郎官湖上秋兴亭，江山四向尽可眺。
诗三首·其二
作者：王得臣
朝代：宋

忽来汉阳称刺史，又值鱼肥酒偏美。
酒给公厨不用酤，朝吟暮醉醉復醒。
郎官湖上秋兴亭，江山四向尽可眺。
诗三首其三
作者：王得臣
朝代：宋
体裁：诗

故人隔阔在东州，烟波渺漫使人愁。朝朝眼望头陀寺，夜夜魂飞黄鹤楼。
过少林辄书四韵兼诒长老庆禾士
作者：王得臣
朝代：宋
体裁：五言律诗

天入千岩碧，林收曼古春。静中深有境，险外绝无邻。宦牒婴污色，禅关脱世尘。安心无觅处，断臂为何人。
過少林輒書四韻兼詒長老慶禾士
作者：王得臣
朝代：宋

天入千巖碧，林收曼古春。
靜中深有境，險外絕無鄰。
宦牒嬰汙色，禪關脫世塵。
安心無覓處，斷臂爲何人。
黄鶴樓
作者：王得臣
朝代：宋

昔人已乘白雲去，舊國連天不知處。
思量費子真仙子，從他浮世悲生死。
黄鶴一去不復返，光陰流轉忽已晚。
黄鹤楼
作者：王得臣
朝代：宋
体裁：诗

昔人已乘白云去，旧国连天不知处。思量费子真仙子，从他浮世悲生死。黄鹤一去不复返，光阴流转忽已晚。
黄鹤楼
作者：王得臣
朝代：宋

昔人已乘白云去，旧国连天不知处。
思量费子真仙子，从他浮世悲生死。
黄鹤一去不復返，光阴流转忽已晚。
句·其一
作者：王從
朝代：宋

落木森猶力，寒山淡欲無。
句·其七
作者：王從
朝代：宋

秋生列岫雲尤薄，泉漱懸崖路更慳。
句·其三
作者：王從
朝代：宋

塵心依水凈，歸鬢與山青。
句·其二
作者：王從
朝代：宋

凉風回遠笛，暝色带歸舟。
句·其五
作者：王從
朝代：宋

一番風雨催寒食，千里鶑花想故園。
句·其八
作者：王從
朝代：宋

臨春慘不舒，蓋國空自香。
句·其六
作者：王從
朝代：宋

身閑更得憑陵酒，花早殊非愛惜春。
句·其四
作者：王從
朝代：宋

墮蕊盡教輸燕子，嫩寒猶及占梨花。
次韻張晉彥秋日
作者：王從
朝代：宋

地迥高樓目，天寒故國心。
江鷗無萬里，雲木自千尋。
門掩斜陽下，人歸落葉深。
風前悵何許，入耳越鄉吟。
憶李之純三首·其一
作者：王從之
朝代：宋

幼歲求真契，中年得偉人。
傾懷當一面，投分許終身。
燈火談玄夜，鶯花逐勝春。
何時重一笑，胸次欲生塵。
憶李之純三首·其三
作者：王從之
朝代：宋

雋氣傾天下，高情到古今。
啣杯曼卿放，下筆老坡神。
時論誰優劣，人材自屈伸。
窮愁須理遣，不必淚沾巾。
憶李之純三首·其二
作者：王從之
朝代：宋

面目三年隔，音傳萬里遙。
宦途俱蹭蹬，日事各蕭條。
志大謀常拙，身孤道亦消。
本無當世用，隱處會相招。
南柯子·南歌子
作者：王從叔
朝代：宋

碧樹留雲溼，青山似笠低。鷓鴣啼罷竹雞啼。不曉天天何意、要梅肥。昨日穿新葛，今朝御夾衣。思家懷抱政難為。只恐歸來憔悴、卻羞歸。
昭君怨
作者：王從叔
朝代：宋

門外春風幾度。馬上行人何處。休更卷朱簾。草連天。立盡海棠花月。飛到荼䕷香雪。莫怪夢難成。夢無憑。
浣溪沙
作者：王從叔
朝代：宋

水月精神玉雪胎。乾坤清氣化生來。斷橋流水領春回。昨夜醉眠苔上石，天香冉冉下瑤臺。起來窗外見花開。
秋蕊香
作者：王從叔
朝代：宋

薄薄羅衣乍暖，紅入酒痕潮面。絮花舞倦帶嬌眼。昨夜平堤水淺。故人信斷風箏線。誤歸燕。夢魂不怕山路遠。無奈棋聲隔院。
阮郎歸
作者：王從叔
朝代：宋

風中柳絮水中萍。聚散兩無情。斜陽路上短長亭。今朝第幾程。何限事，可憐生。能消幾度春。別時言語總傷心。何曾一字真。
送張無夢歸天台
作者：王從益
朝代：宋

風馭去難留，將期汗漫遊。
入辭丹陛曉，重臥赤城秋。
枕畔紅霞合，門前瀑布流。
龍車款太帝，鶴信寄浮丘。
醉引青鸞曲，閑披白鹿裘。
夜來胡蝶夢，先已到瀛洲。
夔州歌簡晁子西
作者：王從道
朝代：宋

白帝夔州萬古城，全蜀東門下相控。
瞿唐灧澦勢嶄絕，赤甲白鹽光澒洞。
峽雨關雲朝莫征，煙葉水花洲渚共。
少陵冥寞減光輝，山川草木今誰諷。
明知風物待組織，可笑可笑浪嘲弄。
逸亭野老泛舟來，迥立蒼茫遊覽縱。
旋提燕拂呵物象，試吐清音激鸞鳳。
江頭一見晁廣文，客裏倡酬無乃奉。
天生之子映昭代，與我突出萬人衆。
古來道合事襟期，有作正須行雅頌。
下瞰一隅會萬景，豈無江靈爲供送。
請君作詩如畫圖，收拾形容未宜空。
句
作者：王復
朝代：宋
体裁：句

早秋蝉有信，多雨暑无权。
句
作者：王復
朝代：宋

早秋蟬有信，多雨暑無權。
題謝康樂石門作
作者：王徵
朝代：宋

吾聞永嘉守，□□□□心。
勝跡若猶在，雲澗清且深。
綠蘿自蒙密，白日易森沉。
□□松篠□，石門□登臨。
碧潭映千丈，瀑布飛□□。
秋雨□微□，暮煙生長林。
□□□皇華，□□往來□。
偶爾□吟箋，遺風尚□□。
悠悠歸路長，戀戀惜餘芳。
□動□水興，茲焉安可忘。
题谢康乐石门作
作者：王徵
朝代：宋

吾闻永嘉守，□□□□心。胜迹若犹在，云涧清且深。绿萝自蒙密，白日易森沉。□□松筱□，石门□登临。碧潭映千丈，瀑布飞□□。秋雨□微□，暮烟生长林。□□□皇华，□□往来□。偶尔□吟笺，遗风尚□□。悠悠归路长，恋恋惜馀芳。□动□水兴，兹焉安可忘。
记梦诗
作者：王徽
朝代：宋
体裁：七言绝句

恶业因缘近契丹，一年朝贡几多般。移身忽到京华地，可惜中宵滴漏残。
五言
作者：王志道
朝代：宋

頗得山居趣，悠然醉復醒。
閉門延爽氣，數竹寄閑情。
清磬敲殘月，寒潭浴曉星。
誰能牽世網，汩汩苦勞生。
五言
作者：王志道
朝代：宋

颇得山居趣，悠然醉复醒。闭门延爽气，数竹寄闲情。清磬敲残月，寒潭浴晓星。谁能牵世网，汩汩苦劳生。
五言
作者：王志道
朝代：宋

颇得山居趣，悠然醉復醒。
闭门延爽气，数竹寄闲情。
清磬敲残月，寒潭浴晓星。
谁能牵世网，汩汩苦劳生。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔
作者：王志道
朝代：宋

幽居无事属山家，闭却柴门日未斜。啼鸟一声惊梦觉，小窗闲坐听蜂衙。羃羃黄云麦垄秋，牧童横笛倒骑牛。百金买得葫芦扇，持向田头蔽日头。雨过天青似蔚蓝，碧云收入鳠鱼潭。蚕姑举手交相庆，趁得新晴老却蚕。早蚕上箔将成茧，晚界蚕方起大眠。两月辛勤敢胥怨，成丝成绢更成绵。树头桑叶似穿钱，准拟今年贱似前。谁信天公难预料，今年却贵似常年。纺车才了办缫车，涧水当门足沤麻。输却官租偿却债，今年犹剩百斤茶。自从巡尉罢搜茶，便觉山中气象嘉。卖得钱来供饱饭，尚馀醉酒插山花。漠漠轻烟护鹊巢，杨花无赖矗天高。粼粼白水秧畴满，省却年时灌溉劳。樵得田头二麦归，做成饼饵饱妻儿。农家喜有耘田本，接到籼禾稻熟时。新竹成林犹带粉，早秧出水便成针。日长门巷无人过，一觉齁齁夏木阴。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其一
作者：王志道
朝代：宋
体裁：七言绝句

幽居无事属山家，闭却柴门日未斜。啼鸟一声惊梦觉，小窗闲坐听蜂衙。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其七
作者：王志道
朝代：宋

自从巡尉罢搜茶，便觉山中气象嘉。
卖得钱来供饱饭，尚余醉酒插山花。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其七
作者：王志道
朝代：宋

自从巡尉罢搜茶，便觉山中气象嘉。卖得钱来供饱饭，尚馀醉酒插山花。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其三
作者：王志道
朝代：宋
体裁：七言绝句

雨过天青似蔚蓝，碧云收入鳠鱼潭。蚕姑举手交相庆，趁得新晴老却蚕。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其九
作者：王志道
朝代：宋

樵得田头二麦归，做成餠饵饱妻儿。
农家喜有耘田本，接到籼禾稻熟时。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其九
作者：王志道
朝代：宋

樵得田头二麦归，做成饼饵饱妻儿。农家喜有耘田本，接到籼禾稻熟时。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其二
作者：王志道
朝代：宋

羃羃黄云麦垄秋，牧童横笛倒骑牛。百金买得葫芦扇，持向田头蔽日头。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其二
作者：王志道
朝代：宋

羃羃黄云麦壠秋，牧童横笛倒骑牛。
百金买得葫芦扇，持向田头蔽日头。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其五
作者：王志道
朝代：宋
体裁：七言绝句

树头桑叶似穿钱，准拟今年贱似前。谁信天公难预料，今年却贵似常年。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其八
作者：王志道
朝代：宋

漠漠轻烟护鹊巢，杨花无赖矗天高。粼粼白水秧畴满，省却年时灌溉劳。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其八
作者：王志道
朝代：宋

漠漠轻烟护鹊巢，杨花无頼矗天高。
粼粼白水秧畴满，省却年时灌溉劳。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其六
作者：王志道
朝代：宋

纺车才了办缫车，涧水当门足沤麻。输却官租偿却债，今年犹剩百斤茶。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其六
作者：王志道
朝代：宋

纺车纔了办缫车，涧水当门足沤麻。
输却官租偿却债，今年犹剩百斤茶。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其十
作者：王志道
朝代：宋
体裁：七言绝句

新竹成林犹带粉，早秧出水便成针。日长门巷无人过，一觉齁齁夏木阴。
侨寄山居霍然几月凡见之于目闻之于耳者辄缀成绝句名之曰田园杂兴非敢比石湖聊以写一时闲适之趣云尔·其四
作者：王志道
朝代：宋
体裁：七言绝句

早蚕上箔将成茧，晚界蚕方起大眠。两月辛勤敢胥怨，成丝成绢更成绵。
僑寄山居霍然幾月凡見之於目聞之於耳者輒綴成絕句名之曰田園雜興非敢比石湖聊以寫一時閑適之趣云爾·其一
作者：王志道
朝代：宋

幽居無事屬山家，閉却柴門日未斜。
啼鳥一聲驚夢覺，小窗閑坐聽蜂衙。
僑寄山居霍然幾月凡見之於目聞之於耳者輒綴成絕句名之曰田園雜興非敢比石湖聊以寫一時閑適之趣云爾·其一〇
作者：王志道
朝代：宋

新竹成林猶带粉，早秧出水便成針。
日長門巷無人過，一覺齁齁夏木陰。
僑寄山居霍然幾月凡見之於目聞之於耳者輒綴成絕句名之曰田園雜興非敢比石湖聊以寫一時閑適之趣云爾·其七
作者：王志道
朝代：宋

自從巡尉罷搜茶，便覺山中氣象嘉。
賣得錢來供飽飯，尚餘醉酒插山花。
僑寄山居霍然幾月凡見之於目聞之於耳者輒綴成絕句名之曰田園雜興非敢比石湖聊以寫一時閑適之趣云爾·其三
作者：王志道
朝代：宋

雨過天青似蔚藍，碧雲收入鳠魚潭。
蠶姑舉手交相慶，趁得新晴老却蠶。
僑寄山居霍然幾月凡見之於目聞之於耳者輒綴成絕句名之曰田園雜興非敢比石湖聊以寫一時閑適之趣云爾·其九
作者：王志道
朝代：宋

樵得田頭二麥歸，做成餠餌飽妻兒。
農家喜有耘田本，接到秈禾稻熟時。
僑寄山居霍然幾月凡見之於目聞之於耳者輒綴成絕句名之曰田園雜興非敢比石湖聊以寫一時閑適之趣云爾·其二
作者：王志道
朝代：宋

羃羃黄雲麥壠秋，牧童橫笛倒騎牛。
百金買得葫蘆扇，持向田頭蔽日頭。
僑寄山居霍然幾月凡見之於目聞之於耳者輒綴成絕句名之曰田園雜興非敢比石湖聊以寫一時閑適之趣云爾·其五
作者：王志道
朝代：宋

樹頭桑葉似穿錢，準擬今年賤似前。
誰信天公難預料，今年却貴似常年。
僑寄山居霍然幾月凡見之於目聞之於耳者輒綴成絕句名之曰田園雜興非敢比石湖聊以寫一時閑適之趣云爾·其八
作者：王志道
朝代：宋

漠漠輕煙護鵲巢，楊花無頼矗天高。
粼粼白水秧疇滿，省却年時灌溉勞。
僑寄山居霍然幾月凡見之於目聞之於耳者輒綴成絕句名之曰田園雜興非敢比石湖聊以寫一時閑適之趣云爾·其六
作者：王志道
朝代：宋

紡車纔了辦繅車，澗水當門足漚麻。
輸却官租償却債，今年猶剩百斤茶。
僑寄山居霍然幾月凡見之於目聞之於耳者輒綴成絕句名之曰田園雜興非敢比石湖聊以寫一時閑適之趣云爾·其四
作者：王志道
朝代：宋

早蠶上箔將成繭，晚界蠶方起大眠。
兩月辛勤敢胥怨，成絲成絹更成綿。
六月八日夜步西湖即事
作者：王志道
朝代：宋

步繞西湖路，荷盤送晚香。
歸舟初裊纜，斜月已侵廊。
水外鍾聲杳，風前曲韻長。
剨然思遠舉，逸興渺難量。
六月八日夜步西湖即事
作者：王志道
朝代：宋
体裁：五言律诗

步绕西湖路，荷盘送晚香。归舟初袅缆，斜月已侵廊。水外钟声杳，风前曲韵长。剨然思远举，逸兴渺难量。
口占謝高簿送錦薰籠
作者：王志道
朝代：宋

一種薰籠出錦機，殷勤遣送到書幃。
自慚不是裁花手，沾得仇香香滿衣。
口占谢高簿送锦熏笼
作者：王志道
朝代：宋

一种熏笼出锦机，殷勤遣送到书帏。
自惭不是裁花手，沾得仇香香满衣。
口占谢高簿送锦薰笼
作者：王志道
朝代：宋

一种薰笼出锦机，殷勤遣送到书帏。自惭不是裁花手，沾得仇香香满衣。
和半庵庆成诗韵
作者：王志道
朝代：宋
体裁：七言律诗

重屋祗承敬勿休，前星主鬯贰凝旒。度筵九尺陈黄目，助祭诸王未白头。精意已知通烈祖，仪文元不减圜丘。两阶屡舞苗民格，何况金穰岁有秋。
和半庵慶成詩韻
作者：王志道
朝代：宋

重屋祗承敬勿休，前星主鬯貳凝旒。
度筵九尺陳黄目，助祭諸王未白頭。
精意已知通烈祖，儀文元不減圜丘。
兩階屢舞苗民格，何况金穰歲有秋。
和岘窗韵是日也适赴座主西湖社日之宴
作者：王志道
朝代：宋
体裁：七言绝句

雨馀西子湿香腮，那得心情滞酒杯。浪逐画舡分社饭，也教人道赏春来。
和岘窗韵是日也适赴座主西湖社日之宴
作者：王志道
朝代：宋

雨馀西子湿香腮，那得心情滞酒杯。浪逐画船分社饭，也教人道赏春来。
和岘窗韵是日也适赴座主西湖社日之讌
作者：王志道
朝代：宋

雨余西子湿香腮，那得心情滞酒杯。
浪逐画舡分社饭，也教人道赏春来。
和峴窗韻是日也適赴座主西湖社日之讌
作者：王志道
朝代：宋

雨餘西子濕香腮，那得心情滯酒杯。
浪逐畫舡分社飯，也教人道賞春來。
和秋浦聞雞偶成
作者：王志道
朝代：宋

窗前銀燭焰將暗，樓上梅花引已殘。
忽聽雞鳴思起舞，百年王業尚偏安。
和秋浦闻鸡偶成
作者：王志道
朝代：宋
体裁：七言绝句

窗前银烛焰将暗，楼上梅花引已残。忽听鸡鸣思起舞，百年王业尚偏安。
和譚雲翔送雙桂韻
作者：王志道
朝代：宋

雙桂婆娑天上花，殷勤分送士元家。
捷鈐果副聯韉祝，謁謝當期穀旦差。
和谭云翔送双桂韵
作者：王志道
朝代：宋
体裁：七言绝句

双桂婆娑天上花，殷勤分送士元家。捷钤果副联鞯祝，谒谢当期谷旦差。
和高簿送梅
作者：王志道
朝代：宋

文如翻水艳天葩，始信才猷属故家。为爱新吟贪咀嚼，霜髭撚断日西斜。多君时送早春葩，不减孤山处士家。留取水窗和月看，夜深疏影正横斜。标格清奇压众葩，数枝频到士元家。情知老大花应笑，强饮从教醉眼斜。屈曲溪桥路两丫，淡烟如隔小棂纱。南枝已入诗人手，三弄从教咽暮笳。远望青山两髻丫，水纹风细绉如纱。不知游冶谁家子，也捲黄芦学塞笳。花底莓苔蒲树丫，翠翘玉珥碧襦纱。靓妆雅器鸣琴友，不向朱门听鼓笳。
和高簿送梅·其一
作者：王志道
朝代：宋

文如翻水艳天葩，始信才猷属故家。为爱新吟贪咀嚼，霜髭撚断日西斜。
和高簿送梅·其一
作者：王志道
朝代：宋

文如翻水艷天葩，始信才猷属故家。
为爱新吟贪咀嚼，霜髭捻断日西斜。
和高簿送梅·其一
作者：王志道
朝代：宋

文如翻水艷天葩，始信才猷屬故家。
爲愛新吟貪咀嚼，霜髭撚斷日西斜。
和高簿送梅·其三
作者：王志道
朝代：宋
体裁：七言绝句

标格清奇压众葩，数枝频到士元家。情知老大花应笑，强饮从教醉眼斜。
和高簿送梅·其三
作者：王志道
朝代：宋

標格清奇壓衆葩，數枝頻到士元家。
情知老大花應笑，强飲從教醉眼斜。
和高簿送梅·其二
作者：王志道
朝代：宋

多君时送早春葩，不减孤山处士家。留取水窗和月看，夜深疏影正横斜。
和高簿送梅·其二
作者：王志道
朝代：宋

多君时送早春葩，不减孤山处士家。
留取水窗和月看，夜深踈影正横斜。
和高簿送梅·其二
作者：王志道
朝代：宋

多君時送早春葩，不減孤山處士家。
留取水窗和月看，夜深踈影正橫斜。
和高簿送梅·其五
作者：王志道
朝代：宋
体裁：七言绝句

远望青山两髻丫，水纹风细绉如纱。不知游冶谁家子，也捲黄芦学塞笳。
和高簿送梅·其五
作者：王志道
朝代：宋

遠望青山兩髻丫，水紋風細縐如紗。
不知遊冶誰家子，也捲黄蘆學塞笳。
和高簿送梅·其六
作者：王志道
朝代：宋

花底莓苔蒲树丫，翠翘玉珥碧襦纱。靓妆雅器鸣琴友，不向朱门听鼓笳。
和高簿送梅·其六
作者：王志道
朝代：宋

花底莓苔蒲树丫，翠翘玉珥碧襦纱。
靓粧雅器鸣琴友，不向朱门听鼓笳。
和高簿送梅·其六
作者：王志道
朝代：宋

花底莓苔蒲樹丫，翠翹玉珥碧襦紗。
靚粧雅器鳴琴友，不向朱門聽鼓笳。
和高簿送梅·其四
作者：王志道
朝代：宋

屈曲溪桥路两丫，淡烟如隔小棂纱。南枝已入诗人手，三弄从教咽暮笳。
和高簿送梅·其四
作者：王志道
朝代：宋

屈曲溪桥路两丫，淡烟如隔小櫺纱。
南枝已入诗人手，三弄从教咽暮笳。
和高簿送梅·其四
作者：王志道
朝代：宋

屈曲溪橋路兩丫，淡煙如隔小櫺紗。
南枝已入詩人手，三弄從教咽暮笳。
寄兴
作者：王志道
朝代：宋

五湖深处足逍遥，错把扁舟系柳条。尘世不如烟水阔，笑骑黄鹤上层霄。
寄兴
作者：王志道
朝代：宋

五湖深处足逍遥，错把扁舟繫柳条。
尘世不如烟水阔，笑骑黄鹤上层霄。
寄興
作者：王志道
朝代：宋

五湖深處足逍遥，錯把扁舟繫柳條。
塵世不如煙水闊，笑騎黄鶴上層霄。
岁朝轿中伊轧声类橹舟因感旧游
作者：王志道
朝代：宋
体裁：七言绝句

岁朝伊轧上蓝舆，酷似当年在帝都。柔橹数声杨柳外，小舟逗晓过西湖。
挽赵右司
作者：王志道
朝代：宋
体裁：七言律诗

化瑟初更世道清，宗臣只合在朝廷。谋猷况已弥台衮，姓字尤当列御屏。不向红云鸣玉佩，却随丹旐引刍灵。象贤喜有金闺彦，全似先生旧典刑。
挽趙右司
作者：王志道
朝代：宋

化瑟初更世道清，宗臣只合在朝廷。
謀猷况已彌台衮，姓字尤當列御屏。
不向紅雲鳴玉佩，却隨丹旐引芻靈。
象賢喜有金閨彥，全似先生舊典刑。
日南長至小飲於雙清樓坐客九人皆一時名勝各和灣字韻詩予亦效顰以謝
作者：王志道
朝代：宋

一杯春酒對湖山，遠勝夷猶綠水間。
覓句未工天欲暮，碧雲飛滿舍前灣。
日南长至小饮于双清楼坐客九人皆一时名胜各和湾字韵诗予亦效颦以谢
作者：王志道
朝代：宋
体裁：七言绝句

一杯春酒对湖山，远胜夷犹绿水间。觅句未工天欲暮，碧云飞满舍前湾。
歲朝轎中伊軋聲類櫓舟因感舊遊
作者：王志道
朝代：宋

歲朝伊軋上藍輿，酷似當年在帝都。
柔櫓數聲楊柳外，小舟逗曉過西湖。
渔父
作者：王志道
朝代：宋
体裁：七言绝句

岸芷汀兰曲曲春，绿蓑青箬老江濆。倚船三弄东风恶，吹断巫山片片云。
漁父
作者：王志道
朝代：宋

岸芷汀蘭曲曲春，綠蓑青箬老江濆。
倚船三弄東風惡，吹斷巫山片片雲。
秋早过湖
作者：王志道
朝代：宋
体裁：七言绝句

漠漠轻云冒两山，楼台依约有无间。画船未出波光定，一目新鸿度柳湾。
秋早過湖
作者：王志道
朝代：宋

漠漠輕雲冒兩山，樓臺依約有無間。
畫船未出波光定，一目新鴻度柳灣。
简中朝贵人
作者：王志道
朝代：宋
体裁：七言律诗

场屋辛勤债未偿，又随宦辙到河阳。米无五斗腰徒折，醋有三升鼻惯尝。屡典朝衣赒过客，时沽坊酒涤愁肠。此心对越知无愧，午夜炉香乞岁穰。
簡中朝貴人
作者：王志道
朝代：宋

場屋辛勤債未償，又隨宦轍到河陽。
米無五斗腰徒折，醋有三升鼻慣嘗。
屢典朝衣賙過客，時沽坊酒滌愁腸。
此心對越知無愧，午夜爐香乞歲穰。
賦江湖偉觀
作者：王志道
朝代：宋

東南王氣萃錢塘，襟帯江湖國勢强。
萬頃煙波流德澤，四時絃管樂豐穰。
帆歸別浦魚鹽聚，雨過平堤草木香。
欲賦上林才不逮，舉頭三祝壽無疆。
赋江湖伟观
作者：王志道
朝代：宋

东南王气萃钱塘，襟带江湖国势强。万顷烟波流德泽，四时弦管乐丰穰。帆归别浦鱼盐聚，雨过平堤草木香。欲赋上林才不逮，举头三祝寿无疆。
赋江湖伟观
作者：王志道
朝代：宋

东南王气萃钱塘，襟帯江湖国势强。
万顷烟波流德泽，四时絃管乐丰穰。
帆归别浦鱼盐聚，雨过平堤草木香。
欲赋上林才不逮，举头三祝寿无疆。
題大禹廟
作者：王志道
朝代：宋

古木夾幽徑，森嚴夏禹祠。
陰雲護陵寢，遺廟鎖蛟螭。
窆石今猶在，梅梁事亦奇。
道人情意厚，邀我讀殘碑。
题大禹庙
作者：王志道
朝代：宋
体裁：五言律诗

古木夹幽径，森严夏禹祠。阴云护陵寝，遗庙锁蛟螭。窆石今犹在，梅梁事亦奇。道人情意厚，邀我读残碑。
題清芬閣
作者：王念
朝代：宋

籍甚詩名世所傳，耳孫今始出遺編。
發揚風教三綱正，包括乾坤一氣全。
峻拔孤峰當□□，□容幽澗落春泉。
超然遠思追前古，好續委蛇二雅篇。
题清芬阁
作者：王念
朝代：宋

籍甚诗名世所传，耳孙今始出遗编。发扬风教三纲正，包括乾坤一气全。峻拔孤峰当□□，□容幽涧落春泉。超然远思追前古，好续委蛇二雅篇。
题清芬阁
作者：王念
朝代：宋

籍甚诗名世所传，耳孙今始出遗编。
发扬风教三纲正，包括干坤一气全。
峻拔孤峰当□□，□容幽涧落春泉。
超然远思追前古，好续委蛇二雅篇。
題壽陽梅妝圖
作者：王思謙
朝代：宋

一聲白雁度江潮，便覺金陵王氣銷。
畫史不知亡國恨，猶將鉛粉記前朝。
题寿阳梅妆图
作者：王思谦
朝代：宋

一声白雁度江潮，便觉金陵王气销。
画史不知亡国恨，犹将铅粉记前朝。
句
作者：王恕
朝代：宋

太守班春五岭边。
句
作者：王恕
朝代：宋

太守班春五嶺邊。
詩二首·其一
作者：王恕
朝代：宋

地高風易作，天漏雨偏多。
訪橘蘇仙井，看碑義帝坡。
詩二首·其二
作者：王恕
朝代：宋

憶昔韓退之，南征過吾州。
持觴看叉魚，妙句落芳洲。
诗二首
作者：王恕
朝代：宋

地高风易作，天漏雨偏多。访橘苏仙井，看碑义帝坡。忆昔韩退之，南征过吾州。持觞看叉鱼，妙句落芳洲。
诗二首·其一
作者：王恕
朝代：宋
体裁：古风

地高风易作，天漏雨偏多。访橘苏仙井，看碑义帝坡。
诗二首·其二
作者：王恕
朝代：宋
体裁：古风

忆昔韩退之，南征过吾州。持觞看叉鱼，妙句落芳洲。
句·其一
作者：王悅
朝代：宋

鷄犬數聲雲一塢，春陽桃李渺成蹊。
句·其二
作者：王悅
朝代：宋

觚稜脫脫風塵表，峭壁垂垂日月低。
句
作者：王悦
朝代：宋

鸡犬数声云一坞，春阳桃李渺成蹊。觚棱脱脱风尘表，峭壁垂垂日月低。
句·其一
作者：王悦
朝代：宋

鷄犬数声云一坞，春阳桃李渺成蹊。
句·其一
作者：王悦
朝代：宋

鸡犬数声云一坞，春阳桃李渺成蹊。
句·其二
作者：王悦
朝代：宋

觚棱脱脱风尘表，峭壁垂垂日月低。
句
作者：王惟正
朝代：宋

云溪水云乡。
句
作者：王惟正
朝代：宋

云豀水云乡。
句
作者：王惟正
朝代：宋

雲谿水雲鄉。
应祷诗留天圣观
作者：王惟正
朝代：宋

岭外归来者，曾为外计臣。
无功能报国，抱疾亦忧民。
乞雨祈诸庙，焚香祷众真。
精诚达天地，滂霈果均匀。
应祷诗留天圣观
作者：王惟正
朝代：宋
体裁：五言律诗

岭外归来者，曾为外计臣。无功能报国，抱疾亦忧民。乞雨祈诸庙，焚香祷众真。精诚达天地，霶霈果均匀。
應禱詩留天聖觀
作者：王惟正
朝代：宋

嶺外歸來者，曾爲外計臣。
無功能報國，抱疾亦憂民。
乞雨祈諸廟，焚香禱衆真。
精誠達天地，霶霈果均勻。
霍岳庙
作者：王惟正
朝代：宋

耸峻叠寒翠，森森庙木秋。崇功封应圣，褒德镇中州。辅宋来御署，兴唐占上游。义旗初有力，未足答神休。
霍岳庙
作者：王惟正
朝代：宋

耸峻迭寒翠，森森庙木秋。
崇功封应圣，褒德镇中州。
辅宋来御署，兴唐占上游。
义旗初有力，未足答神休。
霍嶽廟
作者：王惟正
朝代：宋

聳峻疊寒翠，森森廟木秋。
崇功封應聖，褒德鎮中州。
輔宋來御署，興唐占上游。
義旗初有力，未足答神休。
入道詩十九首·其一
作者：王慶升
朝代：宋

浮世功名水一漚，數來誰得百年留。
使能久履姬姜位，澤不加民時可羞。
入道詩十九首·其一〇
作者：王慶升
朝代：宋

論兵莫待一陽生，習閲攻車要不驚。
或躍在淵能自試，不勞征戰屈人兵。
入道詩十九首·其一一
作者：王慶升
朝代：宋

好下工時便下工，百年光景一飛蓬。
後生不值老來值，大藥難醫骨髓空。
入道詩十九首·其一七
作者：王慶升
朝代：宋

先天妙質罕人明，盡向虛無喚己名。
太極重歸無極後，謂之皇極始長生。
入道詩十九首·其一三
作者：王慶升
朝代：宋

夜夜工夫總一般，坎男離女共同歡。
專心直待陰陽足，却馬休兵國自安。
入道詩十九首·其一九
作者：王慶升
朝代：宋

金丹至藥匪尋常，幸藉西華泄此方。
天上有之無計得，積功須及許旌陽。
入道詩十九首·其一二
作者：王慶升
朝代：宋

閏年爲厄要先推，陽忒陰差莫妄爲。
守待一陽來復後，斗加東北月沈西。
入道詩十九首·其一五
作者：王慶升
朝代：宋

清高之士貴清虛，捕影追風釣火魚。
闊論高談驚世俗，老君終是憚迴車。
入道詩十九首·其一八
作者：王慶升
朝代：宋

萬卷丹書名一般，金砂玉石辯應難。
自非夙有神仙骨，未易教君洗眼看。
入道詩十九首·其一六
作者：王慶升
朝代：宋

閭閻小子不明心，執著旁門學採陰。
坐卧三峰終作鬼，疇知仙遒有浮沉。
入道詩十九首·其一四
作者：王慶升
朝代：宋

九轉金丹九月圓，木金胎旺好安禪。
純坤月裏純乾足，手把仙瓢酌醉仙。
入道詩十九首·其七
作者：王慶升
朝代：宋

乾坤大象一陰陽，離坎精華日月光。
不取盈虛消息候，若非聾瞽必爲狂。
入道詩十九首·其三
作者：王慶升
朝代：宋

蠅利蝸名是債緣，便須還了聽於天。
欠多欠少休貪債，必待豐高又不然。
入道詩十九首·其九
作者：王慶升
朝代：宋

時節因緣不偶然，既由人事亦關天。
功深德厚天孚祐，玉籍標名骨自仙。
入道詩十九首·其二
作者：王慶升
朝代：宋

一貧徹骨且安貧，顔范雖貧姓字新。
任是富豪能敵國，不知身死屬何人。
入道詩十九首·其五
作者：王慶升
朝代：宋

人期上塚要焚黄，名爵思爲厚夜光。
九祖生天蒙帝渥，只緣一子入仙鄉。
入道詩十九首·其八
作者：王慶升
朝代：宋

求道惟愁不遇真，得真翻惑是何人。
但將德行爲梯磴，何必攀緣自苦辛。
入道詩十九首·其六
作者：王慶升
朝代：宋

羲文孔子一先天，互把精微著易篇。
不用陰陽真正理，旁蹊曲徑是徒然。
入道詩十九首·其四
作者：王慶升
朝代：宋

若謀富貴說榮親，養志承顔有幾人。
素位而行無怫逆，過於列鼎與羅珍。
送袁明府衡任滿入都
作者：王應鳳
朝代：宋

吉甫清風作誦初，聖門宓子又焉如。
四郊無復容成鶴，一室惟空塵釜魚。
笙譜由庚鄉飲酒，鳳來榆次帝徵書。
得人自古稱嘉政，會見三公命賁廬。
吳刺史廟
作者：王應麟
朝代：宋

城西有祠臨水涘，翠松列植路如砥。
問之耆老此爲誰，唐大曆中吳刺史。
刺史爲民開陂湖，故蹟猶傳堰九里。
年年簫鼓報豐穰，决渠爲雨潤澤美。
遺愛有橋名懷恩，姓名不載太史氏。
昔漢吳公治第一，列傳寂寂名無紀。
刺史豈其苗裔歟，明州政亦河南比。
堂上大書荆公詩，蘭菊春秋百世祀。
地志祇稱王長官，有功於民蓋一揆。
吾聞是邦多賢守，裴王碑字顔與李。
惟侯盛德著人心，彼石可焚祠弗圯。
廣德湖爲鴻隙陂，召棠欒社誰敢毀。
秔稌充羨侯之賜，廟食長存如此水。
吳刺史廟祭神辭
作者：王應麟
朝代：宋

坎擊鼓兮鄞水滸，思仁侯兮昔召父。
堰九里兮釃流爲雨，水泱泱兮芃芃麥黍。
鴻隙堙兮謠荳芋，侯嘉績兮依其在渚。
神之來兮飆輪下，蘭觴勺兮薦椒糈。
民不忘侯兮歌且舞，侯不忘民兮俾寧宇。
神之歸兮娭瑶圃，格顥穹兮降多祜。
婁豐穰兮除疾苦，年千世百兮保艾吾土。
事侯如存兮侯其福女，敬共承祀兮無怠終古。
唐開成年墓誌石
作者：王應麟
朝代：宋

鴻濛肇開闢，變嬗幾成毀。
寥寥斷竹歌，瓦堲溯姚姒。
周墳典以族，詎認青烏子。
公琴記咎繇，邢山稱東里。
葛淯失之矯，璠璵過于侈。
焉知宮夾墓，莫識龜言水。
銅槃字十六，銘自比于始。
延陵有孔篆，烏寧半辭止。
漢甎猶簡樸，石章寖華靡。
無愧惟有道，媚俗多虛美。
七松談士良，何以懲不軌。
載筆鮮南董，襲浮謬臧否。
豈悟冢中人，三百年不死。
婦名弗出閫，古未有碑誄。
謚見春秋初，誌起典午氏。
簪蒿隠士妻，芳刻垂千祀。
楊高託不朽，習之文中理。
或犯葵丘禁，息國事何恥。
蛾眉爲黄土，磨滅更誰紀。
宰如比何人，維邑之士女。
逸民孺仲裔，冰雪濯紈綺。
采儷古鄞州，儉勤終莫齒。
試問幾何年，頗與銅人似。
雖微黄絹辭，亦質而不俚。
丘夷池又平，蓬顆今廛市。
聚廬寒劫灰，餘光輝泥滓。
曰德巢由儔，閨曰萊鴻比。
我行松柏下，勢榮朝菌爾。
隆碣牛礪角，翁仲卧荆杞。
蘭艾均一塵，玉珉同一燬。
孤竹夢泡然，柳下壟孰是。
片石幸有傳，詩以貽彤史。
天童寺
作者：王應麟
朝代：宋

十里青松接翠微，梵王宮殿白雲飛。
鐘聲出岫客初到，月色滿庭僧未歸。
偶有閒情依凈土，竟無塵慮瀆天機。
明朝尚有登高興，千仞岡頭一振衣。
望春山
作者：王應麟
朝代：宋

羣峯西南起還伏，湖上丹丘立于獨。
神仙寓迹山水間，不在幽深在清淑。
松潭水暖龍欲起，蕙帳人空鶴自宿。
飛雲曉馭紫瓊車，沆瀣宵涵白銀屋。
蓬萊之名不可思，俗客須當避爾躅。
東山
作者：王應麟
朝代：宋

東山美周公，千載邈遺音。
槃槃謝家安，陳迹猶可尋。
仰睇虞峰高，俯挹娥濤深。
偉人不可作，感慨生登臨。
典午鼎岌岌，日夕照忠忱。
談笑沮溫謀，尊俎却氐侵。
斯民免爲魚，清風濯鬴鬵。
撫箏疑未釋，西州復霑衿。
紫囊皆少年，秉鉞掃雲陰。
茂績世茅土，有孫亦璆琳。
祚移卯金刀，志士皆噎喑。
曷不效靖節，種菊遯幽林。
既縻無嘉爵，空懷子房心。
鴻鳴九霄遠，雉翳嗟珍禽。
行藏異危遜，覽古得良箴。
吾遊幾入越，獨欠隮崟岑。
晉士豈清談，底柱屹江潯。
翠屏倚空碧，浮雲更古今。
永言廣武歎，誰續洛生吟。
東錢湖
作者：王應麟
朝代：宋

湖草青青湖水平，酒航西渡入空明。
月波夜靜銀浮鏡，霞嶼春深錦作屏。
丞相祠前惟古柏，讀書臺上但啼鶑。
年年謝豹花開日，猶有遊人作伴行。
配食大成樂章·酌獻沂國公
作者：王應麟
朝代：宋

公傳自曾，孟傳自公。
有的緒承，允得其宗。
提綱開縕，乃作中庸。
侑於元聖，億載是崇。
配食大成樂章·酌獻郕國公
作者：王應麟
朝代：宋

心傳忠恕，一以貫之。
爰述太學，萬世訓彜。
惠我光明，尊聞行知。
繼聖迪後，是享是宜。
鼈山
作者：王應麟
朝代：宋

天柱不可折，柱折不可撐。
九鼎不可覆，鼎覆人莫扛。
袁公烈丈夫，獨立東南方。
欲以一己力，代國相頡頏。
適遭宋祚移，恥爲不義戕。
奮然抱志起，誓欲掃攙槍。
拔劍突前麾，手回日月光。
敵勢愈猖獗，山摧失忠良。
嗚呼絕倫志，不得騁才長。
妻孥悉從溺，枯骨誰爲襄。
忠烈動天地，遊魂爲國殤。
山水倍堪悲，抱恨徹穹蒼。
穹蒼幸一息，庶幾紀星霜。
西風白楊路，哀猿號崇岡。
解劍掛墓柏，泣下沾衣裳。
惜哉時不利，抽毫述悲傷。
大涤洞
作者：王成
朝代：宋

得得篮舆蹑紫烟，青山买断不劳钱。
孤峰峭耸云间柱，大涤深藏洞裏天。
一派飞泉成舞翠，千寻秀石屡来贤。
上方犹有奇观在，更欲扪萝到绝巅。
大涤洞
作者：王成
朝代：宋

得得篮舆蹑紫烟，青山买断不劳钱。孤峰峭耸云间柱，大涤深藏洞里天。一派飞泉成舞翠，千寻秀石屡来贤。上方犹有奇观在，更欲扪萝到绝巅。
大滌洞
作者：王成
朝代：宋

得得籃輿躡紫烟，青山買斷不勞錢。
孤峰峭聳雲間柱，大滌深藏洞裏天。
一派飛泉成舞翠，千尋秀石屢來賢。
上方猶有奇觀在，更欲捫蘿到絕巔。
題紫籜寺
作者：王戩
朝代：宋

竹山絕頂古招提，境異相將待國齊。
靈鷲雄吞台嶽小，瑞峰高壓斗牛低。
雲深石怪宜猿隠，水靜林幽樂鳥啼。
見說當年封紫籜，只因丹鳳此中棲。
题紫箨寺
作者：王戬
朝代：宋

竹山绝顶古招提，境异相将待国齐。
灵鹫雄吞台岳小，瑞峰高压斗牛低。
云深石怪宜猿隠，水静林幽乐鸟啼。
见说当年封紫箨，只因丹凤此中栖。
题紫箨寺
作者：王戬
朝代：宋

竹山绝顶古招提，境异相将竺国齐。灵鹫雄吞台岳小，瑞峰高压斗牛低。云深石怪宜猿隐，水静林幽乐鸟啼。见说当年封紫箨，只因丹凤此中栖。
句
作者：王才元
朝代：宋

雪曳山容改。远墅炊烟近。
句·其一
作者：王才元
朝代：宋

雪曳山容改。
句·其二
作者：王才元
朝代：宋

远墅炊烟近。
句·其二
作者：王才元
朝代：宋

遠墅炊煙近。
游玉仙诸洞戏题碧云石崖
作者：王执礼
朝代：宋

已从鹿岩游，更入龙洞去。横足螃蟹行，连臂猿猱度。滑径铿蜡屐，阴崖然桦炬。振策扶颠隮，扪萝猛攀附。涂险几欲穷，境胜忽有遇。谽谺通石窦，参差流玉乳。形开趣弥深，兴集理自裕。便将遗世纷，且复恣幽步。纡馀穷冥搜，淹留迫颓暮。题诗识苍壁，聊写心迹素。重游岂无期，恐忘来时路。
游玉仙诸洞戏题碧云石崖
作者：王执礼
朝代：宋

已从鹿岩游，更入龙洞去。
横足螃蟹行，连臂猿猱度。
滑径铿蜡屐，阴崖然桦炬。
振策扶颠隮，扪萝猛攀附。
涂险几欲穷，境胜忽有遇。
谽谺通石窦，参差流玉乳。
形开趣弥深，兴集理自裕。
便将遗世纷，且復恣幽步。
纡余穷冥搜，淹留迫颓暮。
题诗识苍壁，聊写心迹素。
重游岂无期，恐忘来时路。
游钱王太庙
作者：王执礼
朝代：宋

数间老屋半攲颓，宗祏虽存没草莱。尚有遗民呼太庙，可堪游鹿上荒台。花开陌路空馀恨，麦被陵陂不尽哀。三节还乡平日志，化为杜宇定归来。
游钱王太庙
作者：王执礼
朝代：宋

数间老屋半欹颓，宗祏虽存没草莱。
尚有遗民呼太庙，可堪游鹿上荒台。
花开陌路空余恨，麦被陵陂不尽哀。
三节还乡平日志，化为杜宇定归来。
湖山纪游
作者：王执礼
朝代：宋

吴山东南秀，葱鬰盘帝城。
西湖据其趾，御气通波心。
余膏被草木，蔚眼皆欣荣。
□晨天宇穆，惠风泛初晴。
春色正妍妙，放怀共扬舲。
中流入汗漫，旷阔无埃氛。
湖光挟山渌，倒射玻璃青。
丝管响空翠，楼观森峥嵘。
献酬杂歌啸，烂漫纷醉醒。
取乐固莫并，兴怀一何深。
缅惟昔三贤，精爽日以沈。
但余画像在，尚想鸣佩襟。
希古秉微尚，崇雅摅恬情。
羌予翳蓬藋，无復企组缨。
淡泊自有得，荣华非所欣。
舍舟纵散策，逸兴生崚嶒。
白云引遐眺，碧岫延深登。
幽期浩无涯，忽到静者门。
长松有令姿，流水无俗声。
绝磴猿可呼，出谷鶑始鸣。
乃知物外境，兹象本不惊。
逝耶初无将，至耶亦无迎。
便将谢尘鞅，兹焉支颓龄。
山鸦接晚翅，落日催行縢。
归欤赋新篇，聊復记吾曾。
赋将军木
作者：王执礼
朝代：宋

脱急曾闻匿异人，论功仅得号将军。长身已逐云烟去，赖有孙枝记旧勋。
赋将军木
作者：王执礼
朝代：宋

脱急曾闻匿异人，论功仅得号将军。
长身已逐云烟去，頼有孙枝记旧勋。
锦溪次赵令韵二首
作者：王执礼
朝代：宋

微云淡日半昏明，初换春衫步屧轻。行到小桥幽绝处，朗吟诗句答溪声。困人天气近清明，花信风来拂面轻。屏却鸣驺成独往，绿杨阴里听莺声。
锦溪次赵令韵二首·其一
作者：王执礼
朝代：宋
体裁：七言绝句

微云淡日半昏明，初换春衫步屧轻。行到小桥幽绝处，朗吟诗句答溪声。
锦溪次赵令韵二首·其二
作者：王执礼
朝代：宋

困人天气近清明，花信风来拂面轻。
屏却鸣驺成独往，绿杨阴裏听鶑声。
锦溪次赵令韵二首·其二
作者：王执礼
朝代：宋

困人天气近清明，花信风来拂面轻。屏却鸣驺成独往，绿杨阴里听莺声。
句
作者：王扬英
朝代：宋

礨胸浇酒遣，洞腹晒书眠。
贈英公大師
作者：王承衎
朝代：宋

文章篆籀久傳芳，灰志禪門道愈光。
豐鎬有心營寶剎，瀟湘無意卧雲房。
陶情早著詩千首，混俗何妨酒百觴。
若許宗雷重結社，願持香火學空王。
赠英公大师
作者：王承衎
朝代：宋

文章篆籀久传芳，灰志禅门道愈光。丰镐有心营宝刹，潇湘无意卧云房。陶情早著诗千首，混俗何妨酒百觞。若许宗雷重结社，愿持香火学空王。
赠英公大师
作者：王承衎
朝代：宋

文章篆籀久传芳，灰志禅门道愈光。
丰镐有心营宝剎，潇湘无意卧云房。
陶情早着诗千首，混俗何妨酒百觞。
若许宗雷重结社，愿持香火学空王。
三学院
作者：王投
朝代：宋

三面松篁簇梵宫，当轩冷砌画屏风。
游人试问空门理，云起青山鹤山笼。
三学院
作者：王投
朝代：宋

精蓝本是真人宅，叠嶂今古释子山。
绿树不妨丹鹤下，白云常伴老僧閒。
无风木任秋蝉荫，积雨庭多石藓斑。
儒客坐来除俗态，暮钟飞出望归还。
三学院·其一
作者：王投
朝代：宋

精蓝本是真人宅，叠嶂今名释子山。绿树不妨丹鹤下，白云常伴老僧閒。无风木任秋蝉荫，积雨庭多石藓斑。儒客坐来除俗态，暮钟飞出望归还。
三学院·其一
作者：王投
朝代：宋

精蓝本是真人宅，迭嶂今名释子山。
绿树不妨丹鹤下，白云常伴老僧閒。
无风木任秋蝉荫，积雨庭多石藓斑。
儒客坐来除俗态，暮钟飞出望归还。
三学院·其二
作者：王投
朝代：宋
体裁：七言绝句

三面松篁簇梵宫，当轩冷砌画屏风。游人试问空门理，云起青山鹤出笼。
三學院·其一
作者：王投
朝代：宋

精藍本是真人宅，疊嶂今名釋子山。
綠樹不妨丹鶴下，白雲常伴老僧閒。
無風木任秋蟬蔭，積雨庭多石蘚斑。
儒客坐來除俗態，暮鐘飛出望歸還。
三學院·其二
作者：王投
朝代：宋

三面松篁簇梵宮，當軒冷砌畫屏風。
遊人試問空門理，雲起青山鶴出籠。
北山隐居
作者：王拙
朝代：宋

负郭萧然筑短墙，北山隐几意悠长。静看青草随时换，笑问白云何事忙。范蠡浮家终觉晚，刘伶荷锸信非狂。楮冠布褐安吾分，那有移文到草堂。
北山隠居
作者：王拙
朝代：宋

負郭蕭然築短牆，北山隠几意悠長。
靜看青草隨時換，笑問白雲何事忙。
范蠡浮家終覺晚，劉伶荷鍤信非狂。
楮冠布褐安吾分，那有移文到草堂。
北山隠居
作者：王拙
朝代：宋

负郭萧然筑短墙，北山隠几意悠长。
静看青草随时换，笑问白云何事忙。
范蠡浮家终觉晚，刘伶荷锸信非狂。
楮冠布褐安吾分，那有移文到草堂。
句
作者：王拱辰
朝代：宋

棋墅風煙清早夏，禊亭蘭茝暗殘春。
句
作者：王拱辰
朝代：宋

棋墅风烟清早夏，禊亭兰茝暗残春。
史院席上奉和吳相公原韻
作者：王拱辰
朝代：宋

累聖千春統，編年四紀餘。
官歸柱史筆，經約魯麟書。
班馬才長矣，仁英道偉歟。
恩招宴東觀，釃酒荷盈車。
史院席上奉和吴相公原韵
作者：王拱辰
朝代：宋

累圣千春统，编年四纪余。
官归柱史笔，经约鲁麟书。
班马才长矣，仁英道伟欤。
恩招宴东观，酾酒荷盈车。
史院席上奉和吴相公原韵
作者：王拱辰
朝代：宋

累圣千春统，编年四纪馀。官归柱史笔，经约鲁麟书。班马才长矣，仁英道伟欤。恩招宴东观，酾酒荷盈车。
和堯夫先生安樂窩中好打乖吟
作者：王拱辰
朝代：宋

安樂窩中名隠君，腹藏經笥富多聞。
一廛水竹爲生計，三徑琴觴混世紛。
婉畫舊嘗辭幕府，少微今已應星文。
了心便是棲真地，何必煙霞卧白雲。
和尧夫先生安乐窝中好打乖吟
作者：王拱辰
朝代：宋

安乐窝中名隐君，腹藏经笥富多闻。一廛水竹为生计，三径琴觞混世纷。婉画旧尝辞幕府，少微今已应星文。了心便是栖真地，何必烟霞卧白云。
和尧夫先生安乐窝中好打乖吟
作者：王拱辰
朝代：宋

安乐窝中名隠君，腹藏经笥富多闻。
一廛水竹为生计，三径琴觞混世纷。
婉画旧尝辞幕府，少微今已应星文。
了心便是栖真地，何必烟霞卧白云。
沁园春·华发青云
作者：王拱辰
朝代：宋
体裁：词

华发青云。
沁園春
作者：王拱辰
朝代：宋

華髮青雲。
老苏先生挽词
作者：王拱辰
朝代：宋

气得岷峨秀，才推买马优。
未承宣室间，空有茂陵求。
玩易穷三圣，论书正九畴。
欲知歆向学，二子继弓裘。
老苏先生挽词
作者：王拱辰
朝代：宋

气得岷峨秀，才推贾马优。未承宣室问，空有茂陵求。玩易穷三圣，论书正九畴。欲知歆向学，二子继弓裘。
老蘇先生挽詞
作者：王拱辰
朝代：宋

氣得岷峨秀，才推買馬優。
未承宣室間，空有茂陵求。
玩易窮三聖，論書正九疇。
欲知歆向學，二子繼弓裘。
耆英会诗
作者：王拱辰
朝代：宋

西都山水天下奇，神嵩景室环清伊。甫申间气秀不绝，生贤会圣昌明时。衣冠占数盛文雅，台符卿月光离离。魏京雄奥压幽朔，游宫御府严天威。膏田千里翳桑柘，犀甲万旅驯熊罴。公当缓带名三镇，悬赤继轸承保釐。追推契遇最深旧，加复雍孟交旌麾。仁皇一庄龙虎榜，桂堂先后攀高枝。宦游出处五十载，鸾台骥路俱腾夷。三公极位固辽隔，五年以长犹肩随。公今复主凤门钥，仆亦再抚铜台圻。二京相望阻河广，三径不克陪游嬉。忽闻干步踵门至，投我十二耆英诗。整冠肃貌讽章句，若坐宝肆罗珠玑。为言白傅有高躅，九君结社真可师。欲令千载著风迹，亟就僧馆图神姿。词宗端殿序篇目，滂洒大笔何淋漓。眷言履道靡充诎，菟裘近邑将营归。敢云绘素得精笔，愿列霜壁如唐规。退居旧相国元老，十年还政瀍之涯。康宁富贵备五福，灵宝盛气如虹霓。昔年大对继晁董，登科赐第同一期。紫垣步武既通接，金沙里闬还邻比。探禅论道剧训对，摩轧太古穷天机。二贤勋业冠朝省，爵齿官学谁依稀。今将图画表来世，讵可下客联缨緌。既蒙月品定人物，不敢循避违风期。况承开阁厚宾客，富有景物佳园池。铜驼坊西福善宅，修竹万个笼清漪。天光台高未百尺，下眺林岭如屏帷。花王千品尽殊胜，风光绣画三春晖。六相街中潞公第，碧瓦万木烟参差。左隅庙室本经礼，右阁宸翰尊星奎。婆娑青凤舞松柏，焕烂素锦薰酴醾。石渠飞溜漱寒玉，昼夜竽瑟鸣阶墀。伊予陋宇治穷僻，姑喜地广为环溪。楼名多景可旷望，台号风月延清晖。四时花蘤不外假，拿舟傲帻联嬉怡。怀归抚事若饥渴，恨无羽翼西南飞。人生交旧贵伦辈，情亲意接心相知。岂无晚秀负才蕴，高谈大笑拘礼仪。洛中故事名义燕，二毛第一年相推。洒冠登仕荷天宠，尊君报国当百为。既嗟大耋盍知止，纳禄谢事皆所宜。顾方北道倚烦剧，未许解绂披荷衣。长篇不令负花约，为指风什歌式微。如羹甘露爽心骨，似柄玉麈亲颜眉。兰丛虽未长罗宅，菊英似亦思陶篱。子山已著小园赋，彦伦犹愧钟山移。聊摅短引谢招隐，肯使猿鹤常惊啼。
耆英会诗
作者：王拱辰
朝代：宋

西都山水天下奇，神嵩景室环清伊。
甫申间气秀不绝，生贤会圣昌明时。
衣冠占数盛文雅，台符卿月光离离。
魏京雄奥压幽朔，游宫御府严天威。
膏田千里翳桑柘，犀甲万旅驯熊罴。
公当缓带名三镇，悬赤继轸承保釐。
追推契遇最深旧，加復雍孟交旌麾。
仁皇一庄龙虎榜，桂堂先后攀高枝。
宦游出处五十载，鸾台骥路俱腾夷。
三公极位固辽隔，五年以长犹肩随。
公今復主凤门钥，仆亦再抚侗台圻。
二京相望阻河广，三径不克陪游嬉。
忽闻干步踵门至，投我十二耆英诗。
整冠肃貌讽章句，若坐宝肆罗珠玑。
为言白傅有高躅，九尹结社真可师。
欲令千载着风迹，亟就僧馆图神姿。
词宗端殿序篇目，滂洒大笔何淋灕。
眷言履道靡充诎，菟裘近邑将营归。
敢云绘素得精笔，愿列霜壁如唐规。
退居旧相国元老，十年还政瀍之涯。
康宁富贵备五福，灵宝盛气如虹霓。
昔年大对继晁董，登科赐第同一期。
紫垣步武既通接，金沙里闬还邻比。
探禅论道剧训对，摩轧太古穷天机。
二贤勋业冠朝省，爵齿官学谁依稀。
今将图画表来世，讵可下客联缨緌。
既蒙月品定人物，不敢循避违风期。
况承开阁厚宾客，富有景物佳园池。
铜驼坊西福善宅，修竹万箇笼清漪。
天光台高未百尺，下眺林岭如屏帷。
花王千品尽殊胜，风光绣画三春晖。
六相街中潞公第，碧瓦万木烟参差。
左隅庙室本经礼，右阁宸翰尊星奎。
婆娑青凤舞松柏，焕烂素锦熏酴醿。
石渠飞溜漱寒玉，昼夜竽瑟鸣阶墀。
伊予陋宇治穷僻，姑喜地广为环溪。
楼名多景可旷望，台号风月延清晖。
四时花蘤不外假，拏舟傲帻联嬉怡。
怀归抚事若饥渴，恨无羽翼西南飞。
人生交旧贵伦辈，情亲意接心相知。
岂无晚秀负才藴，高谈大笑拘礼仪。
洛中故事名义燕，二毛第一年相推。
洒冠登仕荷天宠，尊君报国当百为。
既嗟大耋盍知止，纳禄谢事皆所宜。
顾方北道倚烦剧，未许解绂披荷衣。
长篇不令负花约，为指风什歌式微。
如羹甘露爽心骨，似柄玉麈亲颜眉。
兰丛虽未长罗宅，菊英似亦思陶篱。
子山已着小园赋，彦伦犹媿钟山移。
聊摅短引谢招隠，肯使猿鹤常惊啼。
耆英會詩
作者：王拱辰
朝代：宋

西都山水天下奇，神嵩景室環清伊。
甫申間氣秀不絕，生賢會聖昌明時。
衣冠占數盛文雅，台符卿月光離離。
魏京雄奧壓幽朔，遊宮御府嚴天威。
膏田千里翳桑柘，犀甲萬旅馴熊羆。
公當緩带名三鎮，懸赤繼軫承保釐。
追推契遇最深舊，加復雍孟交旌麾。
仁皇一莊龍虎榜，桂堂先後攀高枝。
宦遊出處五十載，鸞臺驥路俱騰夷。
三公極位固遼隔，五年以長猶肩隨。
公今復主鳳門鑰，僕亦再撫侗臺圻。
二京相望阻河廣，三徑不克陪遊嬉。
忽聞幹步踵門至，投我十二耆英詩。
整冠肅貌諷章句，若坐寶肆羅珠璣。
爲言白傅有高躅，九尹結社真可師。
欲令千載著風迹，亟就僧館圖神姿。
詞宗端殿序篇目，滂灑大筆何淋灕。
眷言履道靡充詘，菟裘近邑將營歸。
敢云繪素得精筆，願列霜壁如唐規。
退居舊相國元老，十年還政瀍之涯。
康寧富貴備五福，靈寶盛氣如虹霓。
昔年大對繼晁董，登科賜第同一期。
紫垣步武既通接，金沙里閈還鄰比。
探禪論道劇訓對，摩軋太古窮天機。
二賢勳業冠朝省，爵齒官學誰依稀。
今將圖畫表來世，詎可下客聯纓緌。
既蒙月品定人物，不敢循避違風期。
況承開閣厚賓客，富有景物佳園池。
銅駝坊西福善宅，修竹萬箇籠清漪。
天光臺高未百尺，下眺林嶺如屏帷。
花王千品盡殊勝，風光繡畫三春暉。
六相街中潞公第，碧瓦萬木煙參差。
左隅廟室本經禮，右閣宸翰尊星奎。
婆娑青鳳舞松柏，煥爛素錦薰酴醿。
石渠飛溜漱寒玉，晝夜竽瑟鳴階墀。
伊予陋宇治窮僻，姑喜地廣爲環溪。
樓名多景可曠望，臺號風月延清暉。
四時花蘤不外假，拏舟傲幘聯嬉怡。
懷歸撫事若饑渴，恨無羽翼西南飛。
人生交舊貴倫輩，情親意接心相知。
豈無晚秀負才藴，高談大笑拘禮儀。
洛中故事名義燕，二毛第一年相推。
灑冠登仕荷天寵，尊君報國當百爲。
既嗟大耋盍知止，納祿謝事皆所宜。
顧方北道倚煩劇，未許解紱披荷衣。
長篇不令負花約，爲指風什歌式微。
如羹甘露爽心骨，似柄玉麈親顔眉。
蘭叢雖未長羅宅，菊英似亦思陶籬。
子山已著小園賦，彥倫猶媿鍾山移。
聊攄短引謝招隠，肯使猿鶴常驚啼。
詩一首
作者：王拱辰
朝代：宋

聖神深意念遐方，前後皆馳諭蜀郎。
從此郵亭爲盛事，乘軺相繼有三王。
诗一首
作者：王拱辰
朝代：宋
体裁：七言绝句

圣神深意念遐方，前后皆驰谕蜀郎。从此邮亭为盛事，乘轺相继有三王。
送会稽何从事
作者：王拱辰
朝代：宋

行行岐路出尘閒，从事犹胜执戟间。
景象徧经江左地，封疆全得浙中山。
侯藩蹔列谈宾位，纶阁看随墨客班。
到郡莫为经岁计，诏书非久急征还。
送会稽何从事
作者：王拱辰
朝代：宋

行行岐路出尘閒，从事犹胜执戟间。景象遍经江左地，封疆全得浙中山。侯藩暂列谈宾位，纶阁看随墨客班。到郡莫为经岁计，诏书非久急徵还。
送會稽何從事
作者：王拱辰
朝代：宋

行行岐路出塵閒，從事猶勝執戟間。
景象徧經江左地，封疆全得浙中山。
侯藩蹔列談賓位，綸閣看隨墨客班。
到郡莫爲經歲計，詔書非久急徵還。
和陈述古僊居岩老堂诗
作者：王振
朝代：宋
体裁：五言律诗

政暇此观书，心闲渭水渔。宛然山叟室，移入县庭居。雨霁群峰秀，风生一谷虚。我朝求治功，好顾卧龙庐。
和陳述古僊居巖老堂詩
作者：王振
朝代：宋

政暇此觀書，心閑渭水漁。
宛然山叟室，移入縣庭居。
雨霽群峰秀，風生一谷虛。
我朝求治功，好顧臥龍廬。
至道初元六月不雨为民冒暑乞灵龙湫投辞未竟云气已作雷雨继之
作者：王挺之
朝代：宋

欲呼云雨沃焦田，袅袅篮舆入翠烟。万仞孤高随鸟道，一潭澄碧快龙眠。浮丘黄帝真成道，汉武秦皇谩学仙。但愿甘霖慰枯槁，岂知衰朽得神怜。
至道初元六月不雨为民冒暑乞灵龙湫投辞未竟云气已作雷雨继之
作者：王挺之
朝代：宋

欲呼云雨沃焦田，袅袅篮舆入翠烟。
万仞孤高随鸟道，一潭澄碧快龙眠。
浮丘黄帝真成道，汉武秦皇谩学僊。
但愿甘霖慰枯槁，岂知衰朽得神怜。
至道初元六月不雨爲民冒暑乞靈龍湫投辭未竟雲氣已作雷雨繼之
作者：王挺之
朝代：宋

欲呼雲雨沃焦田，裊裊籃輿入翠煙。
萬仞孤高隨鳥道，一潭澄碧快龍眠。
浮丘黄帝真成道，漢武秦皇謾學僊。
但願甘霖慰枯槁，豈知衰朽得神憐。
題黄山二首·其一
作者：王挺之
朝代：宋

疊巘障南國，攢峰頂半空。
朝昏長見日，晴晦預知風。
樹枿千年在，嵐光四面通。
名山今日睹，奇秀兩無窮。
題黄山二首·其二
作者：王挺之
朝代：宋

地靈通十洞，山邃宅諸僊。
怪似龍逢霹，高疑劍倚天。
巖端鎖丹竈，石罅逗溫泉。
却憶登樓堞，徒能見巨然。
题黄山二首
作者：王挺之
朝代：宋

叠巘障南国，攒峰顶半空。朝昏长见日，晴晦预知风。树蘖千年在，岚光四面通。名山今日睹，奇秀两无穷。地灵通十洞，山邃宅诸仙。怪似龙逢霹，高疑剑倚天。岩端锁丹灶，石罅逗温泉。却忆登楼堞，徒能见巨然。
题黄山二首·其一
作者：王挺之
朝代：宋

叠巘障南国，攒峰顶半空。朝昏长见日，晴晦预知风。树蘖千年在，岚光四面通。名山今日睹，奇秀两无穷。
题黄山二首·其一
作者：王挺之
朝代：宋

迭巘障南国，攒峰顶半空。
朝昏长见日，晴晦预知风。
树枿千年在，岚光四面通。
名山今日睹，奇秀两无穷。
题黄山二首·其二
作者：王挺之
朝代：宋

地灵通十洞，山邃宅诸仙。怪似龙逢霹，高疑剑倚天。岩端锁丹灶，石罅逗温泉。却忆登楼堞，徒能见巨然。
题黄山二首·其二
作者：王挺之
朝代：宋

地灵通十洞，山邃宅诸僊。
怪似龙逢霹，高疑剑倚天。
岩端锁丹竈，石罅逗温泉。
却忆登楼堞，徒能见巨然。
浣溪沙
作者：王採
朝代：宋

扇影輕搖一線香。斜紅勻過晚來妝。嬌多無事做淒涼。借問誰教春易老，幾時能勾夜何長。舊歡新恨總思量。
浣溪沙
作者：王採
朝代：宋

珠箔隨簷一桁垂。繡屏遮枕四邊移。春歸人懶日遲遲。舊事只將雲入夢，新歡重借月為期。晚來花動隔牆枝。
浣溪沙
作者：王採
朝代：宋

雪裡東風未過江。隴頭先折一枝芳。如今疏影照溪塘。北客乍驚無綠葉，東君應笑不紅妝。玉真愛著淡衣裳。
漁家傲
作者：王採
朝代：宋

日月無根天不老。浮生總被消磨了。陌上紅塵常擾擾。昏復曉。一場大夢誰先覺。雒水東流山四繞。路傍幾個新華表。見說在時官職好。爭通道。冷煙寒雨埋荒草。
玉樓春
作者：王採
朝代：宋

秋閨思入江南遠。簾幕低垂閒不卷。玉珂聲斷曉屏空，好夢驚回還起懶。風輕只覺香菸短。陰重不知天色晚。隔窗人語趁朝歸，旋整宿妝勻睡臉。
玉樓春
作者：王採
朝代：宋

繡屏曉夢鴛鴦侶。可惜夜來歡聚取。幾聲低語記曾聞，一段新愁看乍覷。繁紅洗盡胭脂雨。春被楊花勾引去。多情只有舊時香，衣上經年留得住。
蝶戀花
作者：王採
朝代：宋

暈綠抽芽新葉鬥。掩映嬌紅，脈脈群芳後。京兆畫眉樊素口。風姿別是閨房秀。新篆題詩霜實就。換得瓊琚，心事偏長久。應是春來初覺有。丹青傳得厭厭瘦。
蝶戀花
作者：王採
朝代：宋

濯錦江頭春欲暮。枝上繁紅，著意留春住。只恐東君嫌面素。新妝剩把胭脂傅。曉夢驚寒初過雨。寂寞珠簾，問有餘花否。悵望草堂無一語。丹青傳得凝情處。
蝶戀花
作者：王採
朝代：宋

燕子來時春未老。紅蠟團枝，費盡東君巧。煙雨弄晴芳意惱。雨餘特地殘妝好。斜倚青樓臨遠道。不管傍人，密共東君笑。都見嬌多情不少。丹青傳得傾城貌。
蝶戀花
作者：王採
朝代：宋

穠豔嬌春春婉娩。雨惜風饒，學得宮妝淺。愛把綠眉都不展。無言脈脈情何限。花下當時紅粉面。準擬新年，都向花前見。爭奈武陵人易散。丹青傳得閨中怨。
蝶戀花
作者：王採
朝代：宋

花為年年春易改。待放柔條，系取長春在。宮樣妝成還可愛。鬢邊斜作拖枝戴。每到無情風雨大。檢點群芳，卻是深叢耐。搖曳綠蘿金縷帶。丹青傳得妖嬈態。
蝶戀花
作者：王採
朝代：宋

鏤雪成花檀作蕊。愛伴鞦韆，搖曳東風裡。翠袖年年寒食淚。為伊牽惹愁無際。幽豔偏宜春雨細。紅粉闌干，有個人相似。鈿合金釵誰與寄。丹青傳得淒涼意。
六快活詩
作者：王揆
朝代：宋

湖外風物奇，長沙信難續。
衡峰排古青，湘水湛寒綠。
舟檝通大江，車輪會平陸。
昔賢官是邦，仁澤流豐沃。
今賢官是邦，刳啗人脂肉。
懷昔甘棠化，傷今猛虎毒。
然此一邦內，所樂人纔六。
漕與二憲僚，守連兩通屬。
高堂日成會，深夜繼以燭。
幃幕皆綺紈，器皿盡金玉。
歌喉若珠纍，舞腰如素束。
千態與萬狀，六官懽不足。
因成快活詩，薦之堯舜目。
六快活诗
作者：王揆
朝代：宋

湖外风物奇，长沙信难续。衡峰排古青，湘水湛寒绿。舟楫通大江，车轮会平陆。昔贤官是邦，仁泽流丰沃。今贤官是邦，刳啖人脂肉。怀昔甘棠化，伤今猛虎毒。然此一邦内，所乐人才六。漕与二宪僚，守连两通属。高堂日成会，深夜继以烛。帏幕皆绮纨，器皿尽金玉。歌喉若珠累，舞腰如素束。千态与万状，六官欢不足。因成快活诗，荐之尧舜目。
六快活诗
作者：王揆
朝代：宋

湖外风物奇，长沙信难续。
衡峰排古青，湘水湛寒绿。
舟檝通大江，车轮会平陆。
昔贤官是邦，仁泽流丰沃。
今贤官是邦，刳啖人脂肉。
怀昔甘棠化，伤今猛虎毒。
然此一邦内，所乐人纔六。
漕与二宪僚，守连两通属。
高堂日成会，深夜继以烛。
帏幕皆绮纨，器皿尽金玉。
歌喉若珠纍，舞腰如素束。
千态与万状，六官懽不足。
因成快活诗，荐之尧舜目。
游黄山留題
作者：王揆
朝代：宋

地靈山秀景清虛，健羨游人興有餘。
黄葉盡時分疊嶂，白雲深處見精廬。
去同靈運低前屐，回與浮丘攬右裾。
自歎塵勞羈鞅甚，林泉高趣苦相疏。
游黄山留题
作者：王揆
朝代：宋

地灵山秀景清虚，健羡游人兴有余。
黄叶尽时分迭嶂，白云深处见精庐。
去同灵运低前屐，回与浮丘揽右裾。
自叹尘劳羁鞅甚，林泉高趣苦相疏。
游黄山留题
作者：王揆
朝代：宋
体裁：七言律诗

地灵山秀景清虚，健羡游人兴有馀。黄叶尽时分叠嶂，白云深处见精庐。去同灵运低前屐，回与浮丘揽右裾。自叹尘劳羁鞅甚，林泉高趣苦相疏。
句
作者：王揚英
朝代：宋

礨胸澆酒遣，洞腹曬書眠。
句
作者：王撝
朝代：宋

兰台旧家学，胡不绍箕裘。
句
作者：王撝
朝代：宋

蘭臺舊家學，胡不紹箕裘。